בסימן "חיבורים בחברה הישראלית " הודלקו בטקס חסר תקדים המשואות על הר הרצל

ללא קהל וללא מסדר הדגלנים המסורתי אך באווירה חגיגית ועם 13 מדליקי משואות שתרמו תרומה ייחודית למדינה . יו"ר הכנסת , בני גנץ, ציין כי ישראל התברכה בריבוי תרבויות, דתות וגזעים שונים וציטט את בנימין זאב הרצל בספרו 'אלטנוילנד' בו כתב "בן אדם - אחי אתה"

טקס הדלקת המשואות הנועל את יום הזיכרון לחללי מערכות ישראל ונפגעי פעולות האיבה ופותח את אירועי יום העצמאות ה-72 החל לפני שעה קלה בביצוע של חנן בן ארי לשיר "מישהו הולך תמיד איתי " של עפרה חזה. הטקס יעמוד השנה בסימן 'חיבורים בחברה הישראלית '. עקב מגפת הקורונה נערך הטקס ללא קהל ואף ללא מסדר הדגלנים המסורתי , אך המסורת המרכזית שעומדת במרכזו תישמר: הדלקת משואות על-ידי אזרחים שתרמו תרומה ייחודית למדינה . בנוסף יישא דברים יו"ר הכנסת , בני גנץ.

את תפילת היזכור הקריא השנה ד"ר איתי פסח, מנהל בית החולים לילדים שיבא, ובן שכול. מייד לאחר מכן הונף דגל ישראל לראש התורן והסתיים רשמית יום הזיכרון לחללי מערכות ישראל ונפגעי פעולות האיבה והחל יום העצמאות ה-72.

ראש הממשלה , בנימין נתניהו, ברך את אזרחי מדינת ישראל בברכת וידאו מוקלטת מראש ואמר בין היתר כי יום עצמאות כזה עוד לא היה לנו . "אנחנו רחוקים זה מזה פיזית אבל קרובים כמו שמעולם לא היינו". נתניהו הוסיף כי כולנו מודים מעומק ליבינו לרופאים ולרופאות , לאחים ולאחיות , לשוטרים ולשוטרות . "אנחנו מבכים על כל אבדן אבל מברכים על כך שישראל ממוקמת במדינות המובילות במאבק הקורונה ". רה"מ ציין גם את העובדה כי המוני ישראלים מיהרו לחזור הביתה לפני שנסגרו השמיים "כי הם יודעים דבר אחד – ישראל היא בית ליהודים וללא יהודים". נתניהו סיים את דבריו בהנחייה להמשיך ולשמור על הגיינה וריחוק כדי להמשיך לבלום את התפשטות מגפת הקורונה .

יו"ר הכנסת , בני גנץ, נשא הערב דברים לראשונה בתפקידו : "כאן על ההר הזה קבור גם חברי הטוב נחום (אומי) גולדברג, חברי שנפל בלבנון ביום הולדתי . כאן בהר הזה שנה אחרי שנה אנחנו מחברים בין הכאב לעוצמה . כאן שוכבים בנינו ובנותינו , דבר אינו מפריד ביניהם . לא מקום הולדתם , לא נטייתם המינית . כאן בדממה הזו כולם שווים. עלינו מוטלת האחריות שיהיה כולנו שווים גם בחיים . לא זהים, אך שווים". בהמשך דבריו ציין גנץ כי ישראל התברכה בריבוי תרבויות, דתות וגזעים שונים וציטט את בנימין זאב הרצל בספרו "אלטנוילנד" בו כתב "בן אדם – אחי אתה".

ובהמשך דבריו אמר גנץ כי "ימים קשים עוברים על אזרחי ישראל וכי "עלינו להתכונן לימים קשים לא פחות שעוד נכונו לנו . כל אחת ואחד מאיתנו אחראי לחייו של אחיו . הערבות ההדדית והשתתפות הם הדרך שלנו לנצח. אנחנו ננצח את המלחמה הזו ונבסס אתוס חדש – סיפור של ערבות הדדית. ב-72 שנות עצמאות עברנו מלחמות, קרבות, משברים כלכליים וגם משברים פוליטיים. תמיד דברנו על המשברים גם כשהיו מלווים בהשלחות קשות. ביחד בנינו וביחד נמשיך לבנות את השלם שגדול מסך חלקיו – חברת מופת". לאחר דבריו השיא גנץ את המשואה הראשונה שבאופן מסורתי מודלקת על-ידי יו"ר הכנסת . גנץ בחר להשיג משואה לכבוד הקשישים , לכבוד אנשי הביטחון ולכבוד הדר גולדין ואורון שאול ז"ל ואברה מנגיסטו והישאם שעבאן א-סייד שכלואים בעזה .

ואלו הם מדליקי המשואות :

המוזיקאי עידן רייכל, המוכר בעיקר כמפיק "הפרויקט של עידן רייכל", השיא משואה לכבוד אנשי הזמר העברי ואנשי כוחות הביטחון תוך שהוא כמעט נשבר בבכי .

פרופ' גליה רהב, מומחית בעלת שם עולמי למחלות זיהומיות במרכז הרפואי שיבא בתל השומר , שניהלה את תהליכי ההקמה של מערך הקורונה הייעודי בביה"ח תל השומר . רהב השיאה משואה לכבוד אחיה ואחיותיה הרופאים והרופאות , עובדות ועובדי המעבדות הרפואיות וכל אנשי הצוותים הרפואיים הנלחמים בימים אלה בקורונה .

אורי כהן, מנכ"ל וממייסדי 'מסע ישראלי', השיא משואה לכבוד חבריו ושותפיו מדריכי המסע , המורים לשל"ח וכל המחנכים 'דרך הרגליים ' לאהבת הארץ . "לכבוד הפנים הרבות , הטובות והושונוץ המרכיבות את הפסיפס הישראלי – ולתפארת מדינת ישראל".

יסמין מזאוי, פראמדיקית במגן דוד אדום. השיאה משואה לכבוד ארגון מגן דוד אדום אותו הגדירה הבית השני שלה ושל כל המתנדבים מכל המגזרים והעדות ולכבוד המתנדבות והמתנדבים של ישראל וקראה לכולם להצטרף להתנדבות ולכבוד הדור הוותיק , "שנותן לכולנו השראה ותקווה ".

אלי בן שם, יו"ר ארגון 'יד לבנים ' העוסק בהנצחת זכרם של חללי מערכות ישראל ובטיפול במשפחות השכולות שאיבד את בנו קובי ז"ל באסון המסוקים השיא משואה לכבוד הנופלים למען ביטחון ישראל, מכל המגזרים והדתות , "הם שלחמו יחד ונפלו יחד ולשכבודם אנחנו חייבים ללמוד לחיות ביחד", ולכבוד חברי כוחות הביטחון שעושים לילות כימים למען ביטחון אזרחי ישראל.

יעל וילוז'ני אזולאי ואחמד בלאונה ישיאו יחדיו משואה כהוקרה לאחים ולאחיות במערכת הבריאות . וילוז'ני אזולאי היא האחות האחראית ביחידה למניעת זיהומים בבית החולים ברזילי באשקלון ובלאונה הוא אח בכיר מצטיין בבית החולים פוריה שבטבריה , ממקימי מערך ניתוחי הלב בבית החולים , ומראשוני המתנדבים לטפל בחולי נגיף הקורונה . השניים השיאו משואה לכבוד עמיתיהם האחים והאחיות "מכל המגזרים בחברה הישראלית " הניצבים בחזית המאבק למען בריאות אזרחי ישראל ולכבוד מקצועיותם , מסירותם ותחושת השליחות המלווה אותם בעשייתם .

ריינה אביטבול, בת 92, מתנדבת מזה 18 שנה במחלקות השונות בבית החולים שערי צדק בירושלים , עד שבפורים האחרון ציוו עליה להפסיק להגיע למקום בשל מגפת הקורונה . אביטבול תשיא משואה לכבוד המתנדבים , לכבוד בית החולים 'שערי צדק' בו היא מתנדבת וקראה לכולם ללכת להתנדב ולהישאר שמחים כמוה .

ישראל אלמסי הקים את ארגון ידידים – סיוע בדרכים ומנהל אותו בהתנדבות . הארגון מספק בימים כתיקונם שירותי דרך ובימים אלו מסייעים 25 אלף מתנדבי הארגון בחלוקת מזון לקשישים ועוד צרכים שהתעוררו בעקבות מגפת הקורונה . אומסי השיא את המשואה לכבוד הערבות ההדדית ולכבוד החיבור בין כל חלקי החברה הישראלית , "ולכבוד הקדוש ברוך הוא".

עדי אלטשולר, אשת חינוך, מנהיגה ויזמת חברתית. מייסדת תנועת "כנפיים של קרמבו" תנועת הנוער הראשונה והיחידה לצעירים עם ובלי צרכים מיוחדים. מייסדת מיזם "זיכרון בסלון ". אלטשולר השיאה משואה לכבוד ניצולי השואה שאיתנו ואלו שכבר אינם, לכבוד כל הילדים והילדות בישראל שראויים לדבריה לאהבה ולמקום לחלום, "ולכבוד הנערה שיושבת עכשיו בבית , מרגישה את הלהבה הבוערת בליבה ויודעת שאפשר לברוא מציאות אחרת. אל תתני לאף אחד לקצץ לך את הכנפיים – אני מבטיחה לך שיכול להיות אחרת".

הרבנית לורי פלטניק, אשת חינוך, מייסדת ארגון "מומנטום", פועלת לחיזוקה של הזהות היהודית והקשר לישראל בקרב אמהות צעירות בקהילה . פלטניק השיאה משואה לכבוד הנשים היהודיות השומרות על משחותיהן , לכבוד הקהילות היהודיות בעולם , לכבוד הצעירים היהודיים והחיילים הבודדים והבטיחה ש"כמו שיצאנו ממצרים , נתעלה גם מעל המצב בו אנו נמצאים כיום".

אל"מ השאם אברהים, מפקד בית הספר לשריון בצה"ל , בן העדה הדרוזית , הפועל שנים רבות לעידוד גיוס והשתלבות בני מגזרים שונים בצה"ל ומתנדב שנים ארוכות במסגרות לאוכלוסיות מיוחדות. אברהים השיא משואה לכבוד צה"ל המחבר מגזרים בחברה הישראלית ולכבוד העדה הדרוזית שחרטה על דגלה דו-קיום ולכבוד האוכלוסיות המיוחדות אותן יש לו לדבריו הזכות ללוות.

משיאת המשואה האחרונה היא השחקנית והקומיקאית ציפי שביט שבמשך שנים רבות היתה אחת מכוכבות הילדים הבולטות בישראל , והשתתפה בעשרות סרטים, הצגות ומופעים . שביט השיאה את משואתה לכבוד כל חבריה האומנים "שיותר מכל רוצים לשמח ולרגש אתכם , תמיד תמיד ובמיוחד בימים קשים אלה. לכבוד הצחוק המתגלגל המדבק , המשמח שמחבר אותנו תמיד וגם עכשיו. לכבוד כל הסבים והסבתות שכבר חודש לא מתראים עם הנכדים שלהם , וואו ואנחנו מתגעגעים. תהיו חזקים. עוד טיפת סבלנות ונוכל כולנו להתחבק ולהתנשק ועוד פעם להתחבק ולהתנשק ".

יום העצמאות תש"ף:בסימן "חיבורים בחברה הישראלית" הודלקו בטקס חסר תקדים המשואות על הר הרצל

חברה_ה_ישראלית

חיבורים_ב_חברה_ה_ישראלית

סימן__חיבורים_ב_חברה_ה_ישראלית

טקס_חסר_תקדים

ה_משואות_על_הר_הרצל

מסדר_ה_דגלנים_ה_מסורתי

ריבוי_תרבויות__דתות_ו_גזעים_שונים

ספר_ו__אלטנוילנד_

הדלקת_ה_משואות

מערכות_ישראל

חללי_מערכות_ישראל

פעולות_ה_איבה

נפגעי_פעולות_ה_איבה

יום_ה_זיכרון_ל_חללי_מערכות_ישראל

יום_ה_עצמאות_ה_-_72

מגפת_ה_קורונה

בנימין_נתניהו

אזרחי_מדינת_ישראל

אחים_ו_ל_אחיות

מאבק_ה_קורונה

המוני_ישראלים

בני_נו_ו_בנותי_נו

ה_ערבות_ה_הדדית

ה_משואה_ה_ראשונהגנץ

אנשי_ה_ביטחון

כוחות_ה_ביטחון

מחלות_זיהומיות

מרכז_ה_רפואי_שיבא_ב_תל_ה

מגן_דוד_אדום

כל_ה_מתנדבים_מ_כל_ה_מגזרים

ביטחון_ישראל

יעל_וילוזני_אזולאי

יעל_וילוזני_אזולאי_ו_אחמד_בלאונה

בית_ה_חולים_פוריה_ש_ב_טבריה

עמיתי_הם_ה_אחים_ו_ה_אחיות

כל_ה_מגזרים_ב_חברה_ה_ישראלית

ריינה_אביטבול

בית_ה_חולים__שערי_צדק_

ארגון_ידידים__סיוע_ב_דרכים

ה_זהות_ה_יהודית

ה_נשים_ה_יהודיות

ה_עדה_ה_דרוזית

אוכלוסיות_מיוחדות

ה_משואה_ה_אחרונה

כל_חברי_ה_ה_אומנים

כל_ה_סבים_ו_ה_סבתות


שחקניות הקבוצה מבצעות את האקט המחאתי בתגובה ליחס המפלה לטענתן מעיריית חדרה, שלא מספקת להן מגרש ראוי לאימונים . שני דוד, שחקנית הקבוצה : "העירייה צריכה לעזור לנו להיות מקצועניות". עיריית חדרה: "בקרוב תחל בניית קומפלקס אימונים מפואר"

שחקניות מכבי כישרונות חדרה כרעו ברך לפני המשחק המרכזי של המחזור השמיני בליגת העל לנשים בכדורגל מול מ.כ.נ. רמת השרון , שנערך אתמול (חמישי). הקבוצה מבצעת את האקט המחאתי בכל משחק מתחילת העונה בתגובה ליחס המפלה לטענתן , לו הן זוכות מעיריית חדרה.

כישרונות חדרה היא אחת הקבוצות הטובות והיציבות בליגת העל לנשים בכדורגל בעשור האחרון וממוקמת כרגע במקום השלישי בטבלה . רגע השיא של המועדון היה הזכייה בגביע המדינה בעונת 2014-15. למרות ההצלחה על המגרש , לקבוצה אין מגרש ראוי לאימונים והיא נותרת בלי פתרון מהעירייה .

שני דוד, קפטנית הקבוצה ושחקנית נבחרת ישראל, אומרת ל'דבר': "אנחנו נלחמות על תנאים בסיסיים. תנאי האימון , שעות נורמליות לאימון . אין לנו מגרש אחד שאנחנו מתאמנות בו ואנחנו נודדות עם הציוד ".

"לא הייתי שולחת את הילד או הילדה שלי להתאמן במגרש כזה "

לטענת השחקניות , בשל העובדה שאין לקבוצה מגרש אימונים קבוע היא צריכה לעבור בין מספר מגרשים שונים בעיר שחלקם אינם ראויים לאימון ומסכנים את שלומן . בנוסף לכך , עד השנה הקבוצה אכסנה את הציוד הספורטיבי שלה בכלוב ברזל שהיה באחד המגרשים , בתחילת השנה החליטו במגרש להוציא את הכלוב ומאז השחקניות נסחבות עם כל הציוד שלהן ממגרש למגרש .

"עד השנה התאמנו במגרש 'עמל' שאני אישית לא הייתי שולחת את הילד או הילדה שלי להתאמן שם", אומרת דוד. "זה מגרש שלא ראוי בחורף לאימונים וביטלנו המון אימונים בשנה שעברה שהיו לנו שם בגלל שהוא היה מוצף. כל פעם שסיימנו אימון ואין פציעה, צריך להגיד תודה. יום לפני המשחק היינו מתאמנות על מגרש סינטטי בגודל של קט-רגל כשאנחנו סגל של 22 שחקניות".

עם תחילת העונה , השחקניות החליטו שנמאס להן ויצאו למחאה והשביתו את האימונים . "החלטנו כל הקבוצה ביחד עם הצוות , שאנחנו לא שותקות יותר ואנחנו עושות את המחאה הזאת שהם יבינו שאנחנו לא פה ליופי ואנחנו צריכות את הדברים הכי בסיסיים, כדי להיות מקצועניות".

"כל קבוצה בליגה נאבקת על תנאים"

מאבקים על יחס מפלה הן לא מקרה נדיר בכדורגל הנשים בישראל . "הקבוצות האחרות בליגה תומכות במאבק שלנו וחלקן הצטרפו לכריעת הברך , מתוך הבנה שלכל קבוצה יש מאבק כזה ", אומרת דוד.

המקרה בחדרה מצטרף למקרי עבר של אפליה מגדרית ומאבקים של קבוצות ליגת העל לנשים במטרה לשנות את היחס של העיריות השונות . בשנת 2019 הגיע לסיומו מאבק משפטי אותו ניהל מועדון הנשים הפועל באר שבע כנגד עיריית באר שבע בעקבות טענות לחלוקה בלתי צודקת ולא שוויונית של תקציבי הספורט בעיר .

בשנת 2020 בית המשפט המחוזי קיבל את עתירת קבוצת הכדורגל בנות נתניה נגד עיריית נתניה בטענה לאפליה מגדרית בחלוקת תקציבי הספורט העירוני ודרש שהעירייה תעביר לקבוצת הנשים העירונית 570,000 שקלים. בנוסף לאפליה התקציבית , בנות נתניה טענה שהעירייה אינה דואגת לה למגרשי אימון ראויים ואפליה ביחס לשעות האימון של קבוצות הילדות .

מעיריית חדרה נמסר בתגובה : "אגף אתוס של עיריית חדרה פעל בהנחיית ראש העיר למצוא פתרון לבעיית שעות האימונים לקבוצת הנשים , ואכן נמצאו ארבעה ימים בשבוע . לצערנו המגרשים בחדרה אינם עומדים בתקן של ליגת העל בכדורגל נשים ולכן בקרוב תחל בניית קומפלקס אימונים מפואר בכניסה המזרחית לעיר , עם שני מגרשים חדשים שיעמדו בכל התקנים . יודגש כי מגרשי האימונים בעיר אינם מנוהלים או מתופעלים על ידי עיריית חדרה".

"נלחמות על תנאים בסיסיים": שחקניות מכבי חדרה כורעות ברך בתחילת כל משחק

ליגת_על_נשים

קבוצות_אחרות

עיריית_נתניה


25 צוותי כיבוי בשריפה פעלו בשריפה במתחם הקניות "Z סנטר", שפונה במהירות ממבקרים . שניים מהנפגעים פונו לקבלת טיפול רפואי בבית חולים

שריפת ענק פרצה בצהריים (שבת) במקניון "Z סנטר" בעיר קלנסווה שבשרון . המבנה , שנבנה לפני שנתיים, נשרף כליל, וצוותי כיבוי שהוזעקו למקום פעלו במשך כמה שעות כדי להשתלט על השריפה . המתחם מכיל קומה מסחרית וקומת משרדים.

25 צוותי כיבוי פעלו במקום לכיבוי השריפה ומניעת התפשטות האש . רכב כיבוי מסוג 'לווייתן' מתחנת חיפה הוזעק לזירת האירוע . שוטרי תחנת טייבה בסיוע כוחות משטרה פינו את האנשים שהיו במתחם . שבעה בני אדם, בהם שוטר אחד, נפצעו באורח קל. שניים מהנפגעים פונו לקבלת טיפול רפואי בבית חולים.

קניון נשרף בקלנסווה, שבעה פצועים קל

25_צוותי_כיבוי_ב_שריפה

שניים_מ_ה_נפגעים

קבלת_טיפול_רפואי_ב_בית_חולים

שבעה_בני_אדם


"המשרד מתנהל כמו הלשכה של ביבי, מי שמקורב מתמנה לא מי שמנוסה "

כך אמר לדבר ראשון עובד משרד החוץ . לטענת העובדים , מפלה ועדת המינויים במשרד אנשי מקצוע מנוסים. ועד עובדי החטיבה החוץ -מדינית מאיים לנקוט בצעדים ארגוניים סביב הסוגיה

"המשרד מתנהל כמו הלשכה של ביבי, מי שמקורב מתמנה לא מי שמנוסה ", כך אמר לדבר ראשון עובד במשרד החוץ , שמתח ביקורת קשה על פעולתה והחלטותיה של וועדת המינויים במשרד . לטענת העובדים , מפלה הוועדה לרעה עובדים ותיקים ומנוסים לטובת עובדים מנוסים פחות ומקורבים יותר. ועד עובדי החטיבה החוץ -מנהלית ביטל פגישה מתוכננת עם מנכ"ל משרד יובל רותם במחאה , ומאיים לשקול "לנקוט צעדים ארגוניים".

במכתב ששלח השבוע ועד עובדי החטיבה החוץ מנהלית לעובדים , הובא מקרה אחד מתוך מגמה של מינוי עובדי החטיבה המדינית במשרד החוץ לתפקידי ניהול על פני עובדי החטיבה החוץ -מנהלית. "אתמול מונה עובד חטיבה מדינית לתפקיד ראש חטיבה מנהלי, וזאת פחות משנה לאחר שקיבל תפקיד אחר בוועדת המינויים ולמרות שמולו עמדו מספיק עובדות ועובדים ראויים מהחטיבה החוץ -מנהלית" כתב הוועד , "התחושה היא שבוועדה , שבה יש רוב של חברים עם אוריינטציה לעובדים במסלול המדיני , כל מאבק על מינויים במנהל , בהווה ובעתיד , נדון מראש לכישלון ".

עובדים במשרד החוץ אמרו לדבר ראשון כי המנכ"ל יובל רותם מנהיג גישה "שכל משרד החוץ הוא גוף אחד", ולכן עובדי החטיבה החוץ -מנהלית יוכלו להתמנות לתפקידי ניהול בחטיבה המדינית ולהפך . יחד עם זאת, טענו העובדים כי המגמה של השנים האחרונות מעידה כי בפועל משרות רבות ניתנות דווקא יותר לעובדי החטיבה המדינית . "מייתרים 400 איש, כל עובדי החטיבה " אמר לדבר ראשון עובד משרד החוץ שביקש לשמור על עילום שם, "אומרים להם 'אין לכם עתיד, לכו הביתה, לא רוצים אתכם ".

ועד עובדי החטיבה החוץ -מנהלית במכתבם מזהירים ממשמעויות המגמה . "התקדים יפעל לחסל סופית את אופק הקידום במנהל ויוביל לסכסוך קשה בין החטיבות המדינית והמקצועית ", ומוסיפים כי המהלך ישליך גם בהמשך על נושאי קידום, דרגים, עומסי עבודה ומוטיבציה . "נהיה עדים לעזיבה של טובי אנשינו אשר שייכים למסלול הפנסיה הצוברת ", טענו.

מהנהלת משרד החוץ נמסר כי ועדת המינויים , בת שבעה חברים כולל מנכ"ל המשרד הפועלת על פי קריטריונים משפטים ברורים ובליווי יועץ משפטי, דנה השבוע בתפקיד מאוד חשוב ומשמעותי של מי שאחראי על משאבי האנוש בחוץ לארץ ונבחנו הרבה מועמדים ומוסיפים כי נבחר אדם שלדעת הועדה נבחר אדם שהכי מתאים. המועמד שנבחר לא משתייך לחטיבה החוץ מנהלית אלא עבר מהחטיבה החוץ -מנהלית לחטיבה המדינית לפני כשנה . עוד נמסר כי מבחינת הנהלת משרד החוץ נבחר המועמד המתאים ביותר, בידי רוב חברי הוועדה וכי אין שום טעם לפגם במינוי והוא סביר לחלוטין.

שר המינויים:"המשרד מתנהל כמו הלשכה של ביבי, מי שמקורב מתמנה לא מי שמנוסה"

לשכת_ראש_הממשלה

עובדים_מקורבים

עובדים_מנוסים

עובד_משרד_ה_חוץ

עובדי_משרד_החוץ

ועדת_ה_מינויים

מגמה_של_ה_שנים_ה_אחרונות

ה_חטיבה_ה_חוץ_-_מדינית

עובדי_ה_חטיבה_ה_חוץ_-_מדינית

ועד_עובדי_החטיבה_החוץ_מדינית

ה_חטיבה_ה_חוץ_-_מנהלית

עובדי_ה_חטיבה_ה_חוץ_-_מנהלית

ועד_עובדי_ה_חטיבה_ה_חוץ_-

מנכל_משרד_החוץ

עובד_חטיבה_מדינית

הנהלת_משרד_ה_חוץ

המועמד_שנבחר


יפו: גבר כבן 23 דקר את שתי אחיותיו למוות

מהמשטרה נמסר כי האח התקשר למוקד 100 של המשטרה ודיווח כי "רצח כעת שתי בנות משפחתו בביתם ". אתמול נמצאו גופותיהן של אם ובתה בבית בטבריה - המשטרה בודקת חשד לרצח והתאבדות

שתי נשים כבנות 20 נדקרו למוות לפנות בוקר (חמישי) בבית ביפו . מהמשטרה נמסר כי אחיהן של השתיים , גבר כבן 23, התקשר למוקד 100 של המשטרה ודיווח כי "רצח כעת שתי בנות משפחתו בביתם ". האח נעצר במקום על ידי המשטרה .

ממד"א נמסר כי בשעה 05:04 התקבל דיווח במוקד 101 של מד"א במרחב דן על שתי נשים מחוסרות הכרה בדירה ביפו . חובשים ופראמדיקים של מד"א שהגיעו למקום קבעו את מותן .

פאראמדיק מד"א יאיר גולדשטיין סיפר: "כשהגענו למקום הובילו אותנו לדירה שם ראינו שתי נשים בשנות השלושים . הן היו מחוסרות הכרה, ללא דופק, ללא נשימה, עם סימני אלימות. ביצענו בדיקות רפואיות ובתוך זמן קצר נאלצנו לקבוע את מותן במקום ".

במשטרה בודקים את כל כיווני החקירה . חוקרים הוזעקו לדירה שבה התגלו הגופות וגבו עדויות מבני משפחה.

אתמול (רביעי) נמצאו שתי נשים, אם (בשנות ה-50 לחייה ) וביתה (בשנות ה-20 לחייה ), כשהן ללא רוח חיים, בדירה בשיכון רבי עקיבא בטבריה . השתיים נמצאו כשהן דקורות ופצועות . חוקרי משטרת ישראל אספו ממצאים בזירת האירוע , ומהמשטרה נמסר כי החקירה הוטלה על היחידה המרכזית וכי נבדק חשד לרצח והתאבדות .

צוותי מד"א שהוזעקו לזירה , ביצעו בשתיים בדיקות רפואיות, ולאחר זמן קצר קבעו במקום את מותן של השתיים . הפרמדיק דודו פחימה סיפר: "כשהגענו למקום , הובילו אותנו לתוך דירה שם ראינו שתי נשים, הן היו מחוסרות הכרה ללא דופק וללא נשימה ולאחר בדיקות רפואיות נאלצנו לקבוע את יותם במקום ".

מעיריית טבריה נמסר כי למקום הגיעו צוותים ועובדים סוציאליים מאגף הרווחה של עיריית טבריה. המשפחה מוכרת לאגף הרווחה , ואחת המעורבות אף טופלה בתחום בריאות הנפש בעבר . עוד נמסר כי האב לא מתגורר בעיר וכי הוא גרוש מהאם .

אלימות נגד נשים:יפו: גבר כבן 23 דקר את שתי אחיותיו למוות


עלייה של 60% בתשלומי קנסות קורונה

בשבוע האחרון ניתנו 11,883 קנסות, עלייה של 32% מהשבועות הקודמים , ושולמו 3,322 קנסות בסכום כולל של כ-1.6 מיליון שקלים. עד כה שולמו 55,198 קנסות בסכום של 23,075,240 שקלים

עלייה של 60% בתשלום קנסות קורונה, כך מפרסם היום (שני) המרכז לגביית קנסות ברשות האכיפה והגבייה הגובה את קנסות הקורונה שמטילה המשטרה .

מנתוני המרכז עולה, כי נכון להיום , 21 בספטמבר , הגיעו לטיפול המרכז 229,119 קנסות קורונה כאשר בשבוע האחרון בלבד ניתנו 11,883 קנסות. מדובר בעליה של 32% מהשבועות שלפני כן שבהן ניתנו כ-9,000 דו"חות בממוצע .

במקביל לעלייה במספר הדו"חות הניתנים לאזרחים , חלה עלייה משמעותית בתשלום הקנסות על ידי אזרחים. בשבוע האחרון שילמו 3,322 קנסות בסכום כולל של כ-1.6 מיליון שקלים, כאשר עד כה שולמו 55,198 קנסות בסכום של 23,075,240 שקלים. מהמרכז דווח שעד לשבוע שעבר ממוצע התשלומים היה כמיליון שקלים בשבוע בלבד.

מנהל המרכז לגביית קנסות ברשות האכיפה והגבייה , דורון תשתית, אומר כי "ניכר שהאזרחים מפנימים שיש לשלם את הקנסות שניתנים למי שעובר על התקנות הקורונה , וכי השמועות הלא מבוססות שהופצו לגבי ביטול הקנסות אינן נכונות".

הוא מדגיש כי לאזרחים יש 90 ימים לשלם את הקנס בכל סניפי הדואר או באמצעות אתר האינטרנט של רשות האכיפה . בתום 90 הימים , הקנס הופך ל"חוב" לפי הגדרתו בחוק המרכז ומתווספים פיגורים של 50% . "לצערי ", מוסר תשתית, "28,391 אזרחים החליטו שלא לשלם את הקנס , למרות התזכורות שנשלחו אליהם והתוצאה היא שהחוב שלהם גדל".

תשתית הוסיף כי "אנו ברשות מבינים את המצב הכלכלי הקשה במשק , והקמנו מנגנון שנועד לסייע לחייבים , בין היתר , בהפחתת חלק מהפיגורים ובפריסת החוב . אני מאיץ במי שהמועד הקובע לתשלום חלף למהר וליצור קשר כדי להימנע מנקיטת הליכים והוצאות נוספות ועל מנת שנוכל לסייע לו לפני החמרת המצב והטלת עיקולים".

סגר שני:עלייה של 60% בתשלומי קנסות קורונה

קנסות_קורונה

תשלומי_קנסות_קורונה

עלייה_של_60__ב_תשלומי_קנסות

שבוע_ה_אחרון

ה_שבועות_ה_קודמים

עלייה_של_32__מ_ה_שבועות

סכום_כולל_של_כ_-_16_מיליון

3322_קנסות_ב_סכום_כולל_של_כ

סכום_של_23075240_שקלים

רשות_ה_אכיפה_ו_ה_גבייה

ה_מרכז_ל_גביית_קנסות

פיגורים_של_50_

28391_אזרחים


המפגינים חסמו את התנועה והשליכו ביצים וירקות , בדרישה לבטל את הסרת מכס על תוצרת מחו"ל בחוק ההסדרים . שר האוצר ליברמן: "השלכת ביצים לא תטיב עם הצרכנים , מקדמים הטבות חסרות תקדים לחקלאים "

אלפי חקלאים הפגינו הבוקר (חמישי) ב-8 צמתים מרכזיים בחרבי הארץ , במחאה על רפורמת הייבוא שמקדמים משרדי האוצר והחקלאות באופן חד צדדי במסגרת חוק ההסדרים . החקלאים הציבו שלטים עליהם נכתב: "רשתות השיווק אשמות ביוקר המחיה ", ו"ערכים לא מייבאים מטורקיה , למה עגבניות כן?". בחלק מהצמתים השליכו המפגינים ביצים וירקות על הכביש .

החקלאים הפגינו בצומת הגומא , מגידו, כברי, חפר, ביל"ו, גילת, עין יהל ופצאל . את ההפגנה ארגן מטה המאבק המשותף של כלל הארגונים החקלאיים , המועצות האזוריות ותנועת המושבים והתנועה הקיבוצית .

ח"כ לשעבר, אבשלום (אבו) וילן, מזכ"ל התאחדות חקלאי ישראל אמר הבוקר: "חקלאים בכל רחבי הארץ יצאו היום להפגין כדי לומר בקול רם וברור : מי שקובע את המחיר בסופר הוא לא החקלאי שמקבל שקלים בודדים על התוצרת – אלא רשתות השיווק שמוכרות במחיר של פי כמה וכמה וגורפות מיליארדי שקלים על גב הצרכנים ועל גב החקלאים ".

"לחקלאים אין השפעה על מחירי הפירות והירקות , ושום השפעה על יוקר המחיה ", הוסיף וילן, "מדובר בפחדם של שרי האוצר והחקלאות לתקוף את רשתות השיווק והקמעונאים , ולכן הם נטפלים דווקא לחקלאים , אלה שעובדים בשדה , בחמסין ובחורף . פערי התיווך הם של מאות אחוזים, אבל כנראה שעם בעלי רשתות השיווק הם מפחדים להתעסק. הגענו לכאן , כמו גם לצמתים בכל רחבי הארץ , כדי להוכיח שלא ניתן שיסגרו את החקלאות במדינת ישראל. לא נשתף פעולה עם רפורמה שתפגע במדינה , באזרחים , בחקלאים , בביטחון הפיזי והתזונתי של כולנו ".

דובי אמיתי, יו"ר המגזר העסקי והתאחדות האיכרים , תקף את הממשלה : "נמשיך להילחם עד להוצאת הרפורמה מחוק ההסדרים . מה שבלוני התבערה , החמאס והחיזבאללה לא הצליחו לעשות עד היום, מנסים לעשות לנו בתוך הבית – ירי בתוך הנגמ"ש ".

אתמול התפוצץ המשא ומתן בין מנכ"לית משרד החקלאות נעמה קאופמן ואגף התקציבים במשרד האוצר להנהגת החקלאים בשל סירובה של קאופמן לדון בפשרה בעניין ביטול התכנון בענף ההטלה . לטענת החקלאים משרדי האוצר והחקלאות מסרבים בנוסף לחתום על הסכם רפורמה כולל בענף החקלאות במשותף עם החקלאים שלא במסגרת חוק ההסדרים .

בהפגנות השתתפו גם חניכי תנועת הנוער העובד והלומד . שחר ספיר, חניכה בקן כפר גלעדי של התנועה , אומרת ל'דבר': "כשעבדתי בחקלאות בקיבוץ וכשהתנדבתי אצל חקלאים במסגרת התנועה או באופן עצמאי, הבנתי איזה עבודת קודש הם עושים וכמה החקלאות חשובה במדינת ישראל. עצוב לראות שמנסים במדינה שלנו להעביר רפורמות שיפגעו בחקלאות הישראלית . אני גאה להיות חלק מתנועה שעומדת מנגד לזה ומקווה שהמאבק הזה יצליח, ונוכיח שהוא מאבק לא רק של החקלאים אלא גם שלנו האזרחים ".

ערן דורון, ראש המועצה האזורית רמת הנגב בהפגנת החקלאים בצומת גילת: "ממשלת ישראל מחפשת כל פעם מחדש את השעיר לעזאזל לבעיות יוקר המחיה שהיא עצמה יוצרת. פתיחת השוק ליבוא היא מכת מוות לחקלאות הישראלית ".

עמית יפרח, יו"ר התאחדות חקלאי ישראל ומזכ"ל תנועת המושבים : "המאבק הוא על החקלאות הישראלית . האם שווה להרוס את מפעל ההתיישבות ולפגוע אנושות בחקלאי עוטף עזה מגדלי הירקות , מגדלי הביצים בגבול הצפון והפירות ברמת הגולן – וכל זה בשביל חקלאי ארדואן? אני מציע לשר החקלאות הנכנס : קודם כל תעמיד את חקלאי ישראל עם נתוני פתיחה מתאימים הכוללים הפחתה במים וחסמים בעובדים הזרים ותשקיע בדור הצעיר וחדשנות . כשהבן רואה מה המדינה עושה לאבא , בוודאי שאין קיום לחקלאות ודור המשך. אנחנו בשבר ערכי, וכשהמדינה תתעורר כבר יהיה מאוחר, יישארו פה יבואנים ופקידים . חקלאות והתיישבות לא תהיה פה".

שי חג׳ג׳, יו"ר מרכז השלטון האזורי וראש המועצה האזורית מרחבים: "רוב חברי הכנסת יודעים שהרפורמה הרסנית, ואני רוצה להאמין שהם ילכו עם האמת שלהם ולא יתנו יד לפגיעה אנושה בענף החקלאות . אנחנו משקיעים את התקציב הגדול ביותר בביטחון , אבל באותה שעה אנחנו עלולים לפגוע בביטחון אם נהיה תלויים במדינות אחרות ביבוא מזון טרי ואם נפקיד בידיהן את ההחלטה אם להפסיק את אספקת המזון . יוקר פירות והירקות מחייב טיפול, אולם מה שגורם לו הם פערי התיווך . פערי התיווך הגבוהים הם פשע. צריך להקים ועדת חקירה כדי לבדוק את הגורמים לפערי התיווך ואיך ניתן לצמצם אותם ".

ניר מאיר, מזכ"ל התנועה הקיבוצית : "חקלאי לא מוותר על יום עבודה בשדות ובמטעים אלא אם מדובר במקרה של חיים ומוות . הרפורמה החד צדדית של משרד החקלאות והאוצר היא גזר דין מוות לחקלאים ולחקלאות . וחקלאי ישראל יצאו היום לצעוק את צעקתם כדי שתישמע במשרדים האטומים בירושלים . אין ציונות בלי חקלאות ואין ביטחון בלי חקלאות. איפה שאנחנו לא נחרוש את השדה נאבד את הריבונות . אנחנו לא מוותרים על הריבונות ואנחנו נלחמים על עתיד החקלאות ואני פונה לעם ישראל, למרות אי הנעימות שנגרמת עקב ההפגנות , לתמוך בחקלאי ישראל, להבין שלא הם אחראים ליוקר המחיה אלא רשתות השיווק שעושות מיליארדים על גב החקלאים ועל גב הציבור ובהם יש לטפל לפני הכל ".

שר האוצר , אביגדור ליברמן בהתייחסות למחאת החקלאים : "השלכת ביצים, פירות וירקות על הכבישים תוך חסימת הדרכים לא תטיב עם הצרכנים , לא תביא להגדלת התוצרת או רמת הצריכה בשום צורה אלא רק תפגע בהם בדרכים נוספות.

צר לי שהחקלאים בוחרים שלא להתמקד בגופו של עניין ובשאלה המטרידה ביותר – מדוע ב-20 שנה האחרונות מחירי הפירות עלו בלמעלה מ-100% , הירקות בלמעלה מ-80% , הצריכה ירדה ב-20% ולמה הפירות בסקנדינביה זולים יותר מבחיפה ?

רק נזכיר שהרפורמה שאנחנו מביאים מעניקה הטבות חסרות תקדים לחלקאים בין היתר : תמיכה ישירה של מיליוני שקלים, הוזלה משמעותית בחומרי ההדברה והדישון , סימון תוצרת הארץ והשקעת מיליארדים במחקר ופיתוח בדרך להסבת החקלאות לחדישה ומתקדמת ".

אלפי חקלאים חסמו צמתים במחאה על רפורמת הייבוא: ״מה שחמאס לא הצליח לעשות, הממשלה עושה״

מפגינים_שהשליכו_ביצים

חוק_ה_הסדרים

כלל_החקלאים_המפגינים

8_צמתים_מרכזיים_ב_חרבי_ה_ארץ

מחאה_על_רפורמת_ה_ייבוא_ש_מקדמים

רשתות_ה_שיווק

תנועת_ה_מושבים

ה_תנועה_ה_קיבוצית

מזכל_התאחדות_חקלאי_ישראל

התאחדות_חקלאי_ישראל

שרי_ה_אוצר_ו_ה_חקלאות

פערי_ה_תיווך

מנכלית_משרד_החקלאות

ענף_ה_חקלאות

תנועת_ה_נוער_ה_עובד_ו_ה

ה_חקלאות_ה_ישראלית

להעביר_רפורמות_ש_יפגעו_ב_חקלאות_ה

יור_התאחדות_חקלאי_ישראל

יור_מרכז_השלטון_האזורי

רוב_חברי_הכנסת

מדינות_אחרות

יוקר_פירות_ו_ה_ירקות


שר הבריאות השיק את תוכניתו החדשה להעלאת אחוז המתחסנים ביישובים ובשכונות בהם שיעורם נמוך. על מצב העובדים בבתי החולים אמר ל׳דבר׳: "הכספים אושרו, ננסה לזרז את העברתם "

שר הבריאות ניצן הורוביץ ערך היום (שני) הצהרה לתקשורת מכפר -קאסם, במהלכה חשף את מפת המתחסנים של ישראל והשיק את "מבצע לאומי חדש להעלאת אחוז המתחסנים בחיסון ראשון". הורוביץ אף חשף נתונים חדשים אודות המאפיינים והסיבות לאי התחסנות בישראל .

במהלך האירוע , כאשר נשאל על הרחבת מבצע החיסון השלישי , השיב הורוביץ: "אני מניח שבימים הקרובים נרחיב את מבצע החיסון השלישי לבני 30 ומעלה . זה תלוי בהחלטת מנכ"ל משרד הבריאות נחמן אש. זו החלטה מקצועית ואני מניח שזה יקרה בימים הקרובים ".

בתגובה לשאלת ׳דבר׳ בנושא מחאות העובדים בבתי החולים השיב: "בתי החולים הציבוריים ימשיכו לפעול ואנחנו נעזור להם . הם יקבלו את המענה , הכספים אושרו, צריך לזרז את הזרמת הכסף , מקווה שאחרי שהתקציב יאושר נוכל לתת תקצוב יותר יסודי, כדי שלא יצטרכו להמשיך להתחנן".

הורוביץ הוסיף כי "ניידות חיסון נמרץ" החדשות של משרד הבריאות ומד"א יגיעו בשבועות הקרובים לשכונות ברחבי הארץ בהם אחוז ההתחסנות נמוך. התוכנית מתבססת על מחקר עומק של שביצע משרד הבריאות , וממפה את האזורים הרלוונטים על פי ישובים, שכונות ואוכלוסיות שטרם התחסנו.

"יש התאמה ברורה בין מעמד סוציו אקונומי לבין הענות לחיסונים . ככל שישוב מוחלש יותר, הציבור מתחסן פחות. זו דוגמה היסטורית לחשיבות המהותית של צמצום פערים וערבות הדדית, ולסכנה התמונה באי -השיוויון . הפערים החברתיים פוגעים במוחלשים , וגם בכל אחד מאיתנו . זה נכון לקורונה , וזה לקח להתנהלות שלנו כחברה וכמדינה בכל תחומי החיים " אמר השר הורוביץ. הישובים בהם אחוז ההתחסנות הגבוה ביותר הם סביון, כפר שמריהו ועומר , כאשר האחוז הנמוך ביותר נמצא בכסייפה , חורה ואל קסום.

השר הורוביץ פתח את דבריו ואמר : "אני רוצה לפתוח בדבר עצמו שלשמו באנו הנה. עידוד חיסונים אצל מבוגרים, ילדים, וכל מי שלא התחסן במנה ראשונה, שנייה או שלישית. עוד לפני הנאומים אני רוצה להזמין שני בני נוער, את אסיל ואת מוניר מכפר קאסם, הם יהיו הראשונים שיתחסנו במסגרת המבצע של חיסון עד הבית לעידוד חיסונים ברחבי המדינה . מי שמחסן את שני הנערים הוא מנכ"ל מגן דוד אדום אלי בין.

לאחר מתן החיסונים לנערים , הורוביץ חזר לשאת דברים: "היום אני רוצה לחשוף בפני הציבור נתונים חדשים על אי ההתחסנות בישראל ועל הדרך החדשה שאחנו מתכננים למקד מאמץ ולהביא שובר שיוויון במאבק מול הדלתא . מאז שנכנסתח לתפקיד , האסטרטגיה שלי מול הנגיף היא דו ראשית. שני מהלכים מקבילים במטרה להציל, תוך הימנעות מקסימלית מהגבלות , פגיעה במשק ובפרנסה של הציבור , כי אני יודע מה הנזק החברתי , הנפשי והבריאותי שנגרם מהגבלות וסגרים . הבריאות והכלכלה הולכות יחד, לכן כדי להציל חיים ולהמנע מסגרים , אנו פועלים בשני מישורים – חיסונים ותקנים – בוסטר של חיסונים ובוסטר של תקנים למערכת הבריאות "

לדבריו , מפת ההתחסנות של ישראל היא לא רק מפה בריאותית, היא גם מפה חברתית: "פערים החברתיים יוצרים גם פערים במוטיבציה להתחסן, דבר שפוגע בבריאות של כלל האוכלוסייה . יש לפנינו דוגמה היסטורית לחשיבות הכל כך מהותית שבצמצום פערים ובערבות הדדית למען החוסן של כולנו , ולסכנה התמונה בהרחבת הפערים בנינו . הפערים לא פוגעים רק במוחלשים , הם משפיעים באופן ישיר על כל אחד ואחת מאיתנו . זה נכון לקורונה , וזה לקח חשוב להתנהלות שלנו כמדינה וכחברה בכל תחומי החיים ".

"אני לא הולך לוותר על הקבוצות האלו , לא במשמרת שלי ", הצהיר שר הבריאות והוסיף : "אנחנו משיקים היום את מבצע חיסונים עד הבית . בשבועות הקרובים נראה את הניידות החיסון הנמרץ של משרד הבריאות ומד"א חורשות את היישובים ומגיעות לשכונות בהם אחוז ההתחסנות נמוך. מדובר במשימה לאומית חשובה, ואני שמח על ההירתמות של משרד הבריאות ושל מד"א. זאת לא עובדה קלה אבל זה יכול להיות שובר השיוויון , או מדוייק יותר – שובר אי השיוויון ".

הורוביץ: ״יש קשר ברור בין מצב כלכלי לשיעור ההתחסנות, נדאג לחיסון עד הבית״

מבצע_חיסון_3

משרד_הבריאות

מבצע_חיסונים_עד_ה_בית


לאישור הממשלה : מערכת החינוך תסגר בחמישי

פרופ' גמזו דורש לסגור את מערכת החינוך באופן מיידי בשל העלייה בתחלואה . מחר (ד׳) הלימודים יתקיימו כרגיל

ועדת השרים לענייני קורונה החליטה הערב (שלישי) להמליץ לממשלה להפסיק את פעילות מערכת החינוך כבר ביום חמישי, זאת לאור המלצות הפרופ' רוני גמזו, פרויקטור הקורונה . הוועדה התכנסה לדון בהחרגות שונות של הסגר . כל המלצותיה יובאו להצבעה בממשלה טרם אישורם .

הלימודים מחר (רביעי) יתקיימו כמתוכנן . גמזו טען שההחלטה לא לסגור את מערכת החינוך באופן מיידי היא בעייתית היות ונתוני התחלואה בגילאי בית הספר עלו באופן משמעותי.

לקראת סגר שני:לאישור הממשלה: מערכת החינוך תסגר בחמישי

מערכת_ה_חינוך

ועדת_ה_שרים_ל_ענייני_קורונה


תיקי חקירות נתניהו יועברו מהמשטרה לפרקליטות בשבוע הבא

המשטרה נערכת להעביר לפרקליטות את תיקי 1000 - תיק המתנות ו-2000 - הנוגע לשיחות נתניהו ומו"ל 'ידיעות אחרונות' ארנון (נוני) מוזס ככל הנראה ביום ב' או ג'. בנוסף , מפכ"ל המשטרה יקיים דיון מסכם בנושא בו יוצגו לו ממצאי החקירה הסופיים

משטרת ישראל נערכת להעביר לפרקליטות את תיקי 1000 – תיק המתנות ו-2000 – פרשת קשרי הון-שלטון-עיתון הנוגעות לשיחותיו של נתניהו עם מוזס שנחקרו נגד נתניהו כבר בשבוע הבא – ככל הנראה ביום שני או שלישי. כך פורסם אתמול (שלישי) במהדורה המרכזית של חברת החדשות . עוד פורסם כי מחר יקיים מפכ"ל המשטרה , רוני אלשיך, דיון אחרון ומסכם שבו ישתתפו צוות החוקרים , מפקדיהם ובכירי אגף החקירות . בדיון שיתקיים , יוצגו למפכ"ל אלשיך הממצאים הסופיים והמסמך שמסכם את שני תיקי החקירה נגד ראש הממשלה בצירוף המלצות המשטרה . הדיון יסתיים רק כאשר יעלה "עשן לבן" ותושג הסכמה על דעת כל המשתתפים לגבי גיבוש הממצאים וההמלצות . כפי שדווח ב'מהדורה המרכזית ' בעבר , בכוונת המשטרה להמליץ להעמיד לדין את ראש הממשלה בנימין נתניהו ככל הנראה גם בעבירת קבלת שוחד. ההמלצות שיועברו לפרקליטות יימסרו גם לכלי התקשורת לפרסום לציבור .

בשבוע שעבר נשא דברים היועץ המשפטי לממשלה אביחי מנדלבליט, בכנס להשקת פורום היועצים המשפטיים למשרדי הממשלה , ואמר ביחס לחקירות ראש הממשלה כי "הרעשים אינם מפריעים לנו , אך אני מוצא לנכון לשקף את עמדתנו . במקום בו נדרשים חשיפת פרטים – אעשה זאת. חקירה אינה תוכנית ריאליטי. אם נעשה כן, תיפגע יכולתנו להגיע לחקר האמת ".

על רקע הטענות הנשמעות כי נתניהו מקבל יחס מיוחד בחקירותיו הדגיש מנדלבליט כי "אין איש שעומד מעל החוק " והוסיף , "המבחן הראייתי הוא אחיד לכולם . כך היה לפני תחילת החקירות , וכך יהיה אם נמצא די ראיות להגשת כתב אישום. אם יהיה סיכוי סביר להרשעה – וזה המבחן – אז יוגש. לא הסיסמאות לא הציוצים ולא הכותרות יכריעו האם יוגש כתב אישום. הכול יהיה לפי הספר ".

תיק 1000 עוסק במתן טובות הנאה ומתנות (סיגרים ומוצרי יוקרה) שנתניהו ומשפחתו קיבלו לכאורה, ובצורה לא חוקית, מאיש העסקים ארנון מילצ'ן. אחת הסוגיות המרכזיות בתיק זה היא שאלת התמורה – האם קיבלו המשחדים לכאורה, תמורה למתנות אותן הם נתנו.

תיק 2000 עוסק בקשרי הון-שלטון-עיתון. החשדות הן ביחס לתיאומים בין מו"ל 'ידיעות אחרונות' ארנון (נוני) מוזס וראש הממשלה נתניהו. במסגרת השיחות שהוקלטו בין השניים על ידי הרו, נידונו הגבלות שונות על העיתון 'ישראל היום' בבעלות מקורבו של נתניהו שלדון אדלסון, בתמורה לסיקור אוהד בעיתונו של מוזס.

חקירות נתניהו:תיקי חקירות נתניהו יועברו מהמשטרה לפרקליטות בשבוע הבא

חקירות_נתניהו

תיקי_חקירות_נתניהו

ידיעות_אחרונות

נתניהו_ומוזס

שיחות_נתניהו_ומוזס

ממצאי_החקירות

המהדורה_המרכזית

אביחי_מנדלבליט

הייעוץ_המשפטי

המבחן_הראייתי


בעקבות הפיגוע בניס : שלושה ימי אבל הוכרזו בצרפת

חגיגות יום העצמאות בצרפת בוטלו בעקבות הפיגוע בו נהרגו 84 אנשים. כוחות משטרה פשטו על ביתו של הדורס , אזרח תונסיאי צרפתי בן 31. ראש אזור ניס: "אני מצפה מהחקירה לחשוף את השותפים לפיגוע "

ראש ממשלת צרפת מנואל ואלס הכריז על שלושה ימי אבל לאומיים, בעקבות ההתקפה על העיר ניס אמש (חמישי) בה נהרגו 84 בני אדם. לאחר פגישת חירום בממשלת צרפת, הכריז ואלס כי האבל הלאומי יתחיל ביום שבת. ברחבי צרפת בוטלו חגיגות יום העצמאות המתוכננות .

בנוסף אישר ראש הממשלה כי בשבוע הבא חוקים הנוגעים למצב החירום במדינה יובאו לבית המחוקקים .

הרשויות הודיעו כי מוחמד לאחווייג' בוהלל, אזרח תוניסאי-צרפתי בן 31, הוא המחבל שרצח 84 בני אדם בפיגוע הדריסה בריביירה הצרפתית . על פי דיווחים ברשתות התקשורת בצרפת , פשטה המשטרה על ביתו . עד כה, אף ארגון טרור לא הכריז כי לקח חלק בהוצאת הפיגוע לפועל .

נשיא אזור ניס, כריסטיאן אסטורזי, אמר כי חלק מ-1,200 מצלמות האבטחה הפזורות בעיר תפסו את הרגע בו עלה המחבל למשאית , רחוק מהים ב"איזור הגבעות של העיר ניס". אסטרוזי קרא לחקירה להתמקד באנשים שסיעו למחבל בהוצאת הפיגוע לפועל . "לא מכינים מתקפות לבד. מתקפות מכינים עם משתפי פעולה" אמר אסטרוזי, "יש שרשרת של שותפיות. אני מצפה כי היא תחשף". אסטרוזי הוסיף כי בין ההרוגים יש 10 ילדים.

מעבר לגבול , כינס ראש ממשלת בלגיה פגישה של כוחות הביטחון הלאומיים בכדי להבטיח שיעשו צעדים להגברת הביטחון לקראת חגיגות העצמאות בבלגיה בשבוע הבא . מדינת בלגיה הייתה ביתם של רבים מהטרוריסטים שביצעו את מתקפת הטרור בפריז בנובמבר האחרון , בה נהרגו 130 אנשים.

במקומות רבים בעולם נשמעו גינויים חריפים למתקפת הטרור אתמול. גורמים רשמיים בגרמניה אמרו כי המתקפה בניס היא "בלתי נתפסת ופשוט נוראית" וכן ש"הרציחות הברבריות האלה חייבות להגיע לסיומן בהקדם ". משטרת גרמניה מסרה כי היא תגביר את הביקורת בגבול עם צרפת בעקבות המתקפה . לדבריהם , נעשה המהלך בתיאום עם צרפת.

כ-84 איש נהרגו אתמול כתוצאה מפיגוע דריסה רצחני בעיר ניס שבצרפת , כשמשאית לבנה גדולה, נהוגה ככל הנראה בידי תושב ניס, אזרח צרפת ותוניסיה בן 31, נסעה אמש אל תוך רחוב הומה אדם בזמן מופע זיקוקי דינור לכבוד יום העצמאות הצרפתי . הנהג התנגש בקהל החוגגים והמשיך בנסיעתו לאורך מסלול הרג של כשני קילומטרים. בנוסף להרוגים , כ-18 נפצעו אנוש בפיגוע , חלקם עודם בסכנת חיים.

טרור בצרפת:בעקבות הפיגוע בניס: שלושה ימי אבל הוכרזו בצרפת

שלושה_ימי_אבל

חגיגות_יום_העצמאות

השותפים_לפיגוע

שרשרת_של_שותפיות

רבים_מהטרוריסטים_של_הפיגוע_בפריז

מתקפת_הטרור_בפריז

הרציחות_הברבריות_האלה

משטרת_גרמניה

הגברת_הביקורת_בגבול


בשבוע הבא ייערך בירושלים הסיבוב השני בבחירות לראשות העיר ובערב של אותו היום נזכה ככל הנראה לקבל את משה ליאון כראש העיר הבא . אני אומר "נזכה" למרות שאני אינני תושב העיר כי החשיבות וההשפעה של ירושלים חורגות מעבר לגבולות המוניציפליים שלה . ירושלים איננה כמו מרבית הערים שבהן זהות ראש העיר רלבנטית אך ורק לתושבי העיר וגם על זה אפשר להתווכח. ירושלים, כמו גם אחותה הליברלית תל אביב, היא סיפור אחר. מה שקורה בה רלבנטי ממגוון סיבות גם ליתר הישראלים : כי היא עיר הבירה , כי היא העיר הגדולה בישראל , כי היא סמל, ואולי יותר מכל – כי היא אחד המקומות הנפיצים ביותר בעולם . איש הרוח יאיר לפיד היה מוסיף ומציין שירושלים היא רעיון (ורעיון אי אפשר לחלק).

כאשר משה ליאון ייבחר זה לא יהיה בגלל הקשר והמחויבות העמוקה שלו לעיר (למי ששכח הוא עבר אליה מגבעתיים לפני חמש שנים לכבוד הניסיון הראשון להריץ אותו לראשות העיר ) או בגלל הערכתם הכנה של תושבי העיר לפועלו כחבר מועצה. הוא ייבחר בגלל דילים שהוא והפטרונים שלו , ליברמן ודרעי , כרתו עם גורמים חרדים בעיר , ולא פחות מכך בגלל האדישות של תושבי העיר שאינם חרדים ולא ילכו להצביע. מעטים מאוד מהם מעוניינים בו כראש עיר או סבורים שהוא יהיה טוב עבורם . עם כל הכבוד לתושבים האלו ולרצון שאולי יש למשה ליאון להיטיב עמם הרי שיש לו מחויבויות קודמות לליברמן , לדרעי ולראשי הפלגים החרדים שאיתם הוא כרת ברית. אלו מחויבויות כבדות משקל, דילים הרי לא מגיעים בלי תווית מחיר. ספק כמה יישאר עבור יתר תושבי העיר .

למען הסר ספק, אין כאן אמירה נגד הציבור החרדי בירושלים . זכותם כתושבים לא נופלת מזו של אף אחד אחר. אפשר אמנם לטעון נגד דפוס ההצבעה שלהם שמוכתב מלמעלה כמעט בלי יוצא מן הכלל אבל זה כבר סיפור אחר. בכל אופן, לא הם העניין כאן אלא האדישות של יתר הציבור הירושלמי . בחירות מוניציפליות מאופיינות מטבע הדברים באחוזי הצבעה נמוכים יותר מאלו של הבחירות הארציות . לפעמים זה טבעי ומובן , למשל כאשר התוצאות ידועות מראש. כשיש מתמודד או מתמודדת אחת בלבד או כשסתם ברור מי יזכה, כמו במקרה של רוביק דנילוביץ' בבאר שבע, אפשר להבין מדוע אנשים מוותרים על זכותם להצביע ומעדיפים לעשות דברים אחרים ביום החופש שנפל עליהם פתאום. כשמדובר בירושלים זה הרבה פחות מובן. שם זה סיפור של בחירות שיכולות להיות מוכרעות לכל צד, בחירות שהתוצאה שלהן תשפיע על אופי העיר , על חיי תושביה ועל שאר המדינה .

בדמוקרטיה יש לאזרחים מגוון של דרכים להשפיע. הם יכולים להביע את דעתם ולנסות לשכנע אחרים במגוון דרכים – הפגנה, מחאה, כתיבה, שיתוף מידע וכו' . הם יכולים גם להקים מסגרת פוליטית חדשה כפי שעשה עופר ברקוביץ' או להצטרף לאחת קיימת ולנסות להשפיע באופן אקטיבי. זה לא מתאים מן הסתם לכל אחד ולכן שמרה הדמוקרטיה אמצעי אחד קטן שכל אחד יכול להשתמש בו – פתק הצבעה. הזכות הזו (או שמא החובה ?) דורשת מעט ועדיין טמונה בה היכולת לגרום לשינוי ולהשפיע . במקרה של ירושלים הפער בין החשיבות של הבחירות לראשות העיר לבין אחוזי ההצבעה הנמוכים , בעיקר בקרב התושבים שאינם חרדים, הוא כמעט בלתי נתפס. אם היה נערך משאל (או לחלופין היתה חובת הצבעה כפי שיש בבחירות הארציות במדינות מסוימות) הרי שסביר להניח שברקוביץ' היה נבחר לראשות העיר . רבים מתושבי העיר רואים את הפעילות שלו בעשר השנים האחרונות ומבינים שהמחויבות שלו היא אך ורק כלפיהם .

למשה ליאון לעומתו יש מחוייבויות אחרות. הוא מייצג את הפנים המכוערים של הפוליטיקה – קניית קולות על ידי רקיחת דילים וריצה לתפקיד מטעם זוג פטרונים שהשחיתות עוטפת אותם מכל כיוון. בין אם זה דרעי שהורשע בלקיחת שוחד וריצה עונש מאסר ובין אם זה ליברמן שאמנם הצליח להמנע מכתב אישום אבל המפלגה שהוא מנהיג היא מצעד של נאשמים ומורשעים בעבירות שחיתות. ההבנה הזו של תושבי העיר את שני המועמדים באה לידי ביטוי בקולות שקיבלו הרשימות שלהם . בזמן שברקוביץ' עומד בראש הסיעה הגדולה בעיר , משה ליאון לא הצליח לזכות אפילו במושב הבודד שהוא זכה בו בבחירות הקודמות . זו פחות או יותר ההערכה כלפיו . לא שזה יפריע לו לחייך ולהודות לזרם הברכות שיגיע ביום שלישי הבא לרגל בחירתו לראש העיר ירושלים. רק שלא ישכח להודות גם לכל אלו שהעדיפו להישאר בבית והביאו לו את הניצחון .

משה והאדישים

הבחירות_לראשות_העיר

זהות_רלבנטית

תושבי_ירושלים

ליברמן_ודרעי

ירושלמים_לא_חרדים

מחויבויות_קודמות

ראשי_הפלגים_החרדים

ירושלמים_חרדים

דפוס_הצבעת_חרדים

אחוזי_הצבעה_נמוכים

הצבעה_בבחירות

רבים_מתושבי_ירושלים

ליאון_וברקוביץ


לפנות בוקר (ו') נחתם הסכם קיבוצי חדש ופורץ דרך לעובדי אגד

לאחר מאבק ממושך נחתם הסכם קיבוצי שיגדיל את שכרם וישפר את תנאי העסקתם של עובדי אגד. יישום ההסכם מותנה בחתימה על הסכם בין אגד לממשלת ישראל

יו"ר איגוד עובדי התחבורה , אבי אדרי; יו"ר מזכירות אגד, אבי פרידמן ויו"ר ועד העובדים הארצי , יעקב וחניש, חתמו לפנות בוקר (שישי) על הסכם עקרונות שמסדיר את זכויותיהם של עובדי אגד וכולל טבלת שכר ייחודית וראשונה מסוגה בענף התחבורה הציבורית , אשר מביאה לשדרוג דרמטי של שכר הנהגים ומחילה מנגנון קידום שכר אחיד לעובדי דור א' ודור ב'. עוד קובע ההסכם לראשונה כי החל משנת 2020 יוצמדו ההסכמים באגד למגזר הציבורי ועובדי אגד מכלל הסקטורים יוכלו ליהנות גם מתוספות השכר שיושגו במסגרת הסכמי המסגרת . ההסכם יכנס לתוקף רק עם חתימת הסכם התשומות החדש בין אגד וממשלת ישראל.

"טבלת השכר הייחודית והראשונה מסוגה שמוצגת בהסכם , קובעת למעשה סטנדרט חדש לתנאי העסקת העובדים אצל מפעילות התחבורה הציבורית " אמר יו"ר ההסתדרות , אבי ניסנקורן, ובירך את הצדדים . "מדובר בבשורה שתשנה לא רק את מעמד הנהגים באגד אלא את פני התחבורה הציבורית בישראל . מהלך זה יגביר את האטרקטיביות של הענף , יביא לצמצום המחסור החמור בכוח אדם מיומן בתחום , ויתרום לשיפור איכות השירות והבטיחות לטובת כלל משתמשי התחבורה הציבורית בארץ " כך ניסנקורן. יו"ר איגוד עובדי התחבורה בהסתדרות , אבי אדרי, אמר במעמד החתימה : "ההסכם הוא לא פחות ממהפכה . הצבנו רף חדש לתנאי השכר של הנהגים בתחבורה הציבורית ורף זה יהפוך במהרה ל'גולד סטנדרט' שישנה את המציאות בתחבורה הציבורית בישראל , תוך הגנה על האיזון הראוי בין המשימה האחראית שמבצעים הנהגים לבין התגמול שמגיע להם . בנוסף לכך , הבאנו להישגים משמעותיים גם ליתר הסקטורים באגד , תוך הבטחת הביטחון הכלכלי של כלל העובדים ".

יו"ר אגד, אבי פרידמן, אמר הבוקר כי "מדובר בהסכם חשוב לעובדים ולהנהלת אגד שמבטיח מחד ביטחון תעסוקתי, יציבות ושכר הוגן וכן יאפשר מאידך להנהלת אגד לעמוד על העקרונות החשובים לנו בהסכם התשומות החדש עם הממשלה כדי להבטיח את המשך פעילותו של אגד, כגוף התחבורה הציבורית הגדול והמוביל בישראל , בתנאי שוק משתנה ותחרותי ". יו"ר הוועד הארצי של עובדי אגד, יעקב וחניש, ציין כי: "המאמצים , הנחישות והעמידה האיתנה של העובדים והוועד השתלמו. בתמיכת ההסתדרות ואיגוד עובדי התחבורה , הצלחנו להביא הישג היסטורי שמיטיב עם כלל עובדי אגד ומשמש כמגדלור לענף כולו".

לראשונה מזה שנים – טבלאות שכר

טבלת השכר החדשה פותחת לנהגי אגד ציר התקדמות בשכר לאורך 38 שנים, כשבמהלכן יזכה כל נהג בתוספת אוטומטית של 1% בגין כל שנת ותק. מנגנון שכר זה יחול על כלל נהגי החברה – בדור א' ו-ב' כאחד . מרגע חתימת ההסכם הסופי יתעדכן שכר הנהגים בהתאם לוותק הנוכחי שלהם . כך למשל – עובד בעל 10 שנות ותק – שכרו יעלה ב-10% באופן מיידי – תוספת שכר משמעותית ביותר מדי חודש. טבלת קידום שכר זו תחול גם על כל עובד חדש שיצטרף לחברה .

על פי ההסכם , השכר ההתחלתי של עובדי המשק באגד יעמוד מעתה על 36 שקל לשעה והשכר השעתי של עובדים קיימים אשר השלימו ותק של 3 שנים באגד , יחל מ-39 שקל לשעה . טבלת השכר לעובדי המשק קובעת כי מדי שנתיים יקבלו תוספת קבועה של חצי אחוז, ותוספת של חצי אחוז נוסף על פי המלצת המנהל .

ההסכם כולל טבלת שכר ייחודית גם לסקטור עובדי המינהל באגד , שתחול גם על עובדי הבקרה התפעולית . שכרם של עובדי מינהל קיימים יחל מ-32 שקל לשעה , ושל עובדים שיגויסו בעתיד יחל מ-30 שקל לשעה . שכר עובדי סקטור זה יעלה בחצי אחוז בגין כל שנת ותק. יודגש כי גם עובדי המשק וגם עובדי המינהל אשר יועסקו בתפקידי נהיגה, יהיו זכאים לתגמול לפי טבלת השכר של הנהגים , הן בשכר והן בוותק . עוד כולל ההסכם זכאות של עובדי דור ב' במינהל ובמשק לקרן השתלמות, עם שיעור הפרשה מקסימלי מטעם המעסיק .

סעיף נוסף אשר מעוגן בהסכם קובע כי במקרים מוגדרים, אגד תאפשר לעובדיה העסקה במשרה חלקית, ובתנאי שמכסת העובדים המועסקים במתכונת זו לא יעלה על 5% מסך הנהגים באגד . המקרים שבהם תותר העסקה במשרה חלקית יהיו בתקופה של חוסר בגיוס נהגים למשרה מלאה, או בעת גיוס נשים נהגות, נהגים מהחברה החרדית או נהגים סטודנטים. העסקת עובדים אלו תתבצע תחת תנאי ההסכם הקיבוצי , וצבירת הוותק הנדרשת מהם לצורך מתן מעמד של קביעות, תיקבע ביחס לחלקיות משרתם . יודגש כי אגד מחויבת להסכים לבקשה של כל עובד במשרה חלקית לעבור למשרה מלאה.

עוד נושא שמוסדר בהסכם נוגע לפרישת עובדים עקב בעיה רפואית או בעקבות שלילת רישיון. כל בקשה של אגד להפריש עובד בנסיבות אלו, תובא לדיון בוועדה פריטטית בהרכב של ועד העובדים וההנהלה . במידה והצדדים לא יגיעו להסכמה בדבר הפרישה או בדבר תנאי הפרישה , הנושא יובא לדיון בפני ועדה פריטטית נוספת שישבו בה נציג ההנהלה ונציג ההסתדרות . ההסכם כולל גם התחייבות של אגד לשלם את שכרו של עובד שנפגע בתאונת עבודה עד שתביעתו תאושר והוא יקבל את הכספים המגיעים לו מהביטוח הלאומי , וזאת בכפוף להלוואה שאגד תעניק לעובד , זאת על פי ההסדר הקבוע בתקנה 22 של תקנות הביטוח הלאומי המאפשרת זאת למעסיקים . באופן זה לא יפגע רצף תשלומי השכר של העובד .

בנוסף , מסדיר ההסכם את זכויות העובדים , במקרה שאגד תהפוך בעתיד מאגודה שיתופית לחברה או במצב של כניסת משקיע חיצוני. הצדדים הסכימו כי זכויות העובדים יישמרו, כפי שהן מעוגנות בהסכמים קיבוציים ובנוהגי הארגון , לתקופה שלא תפחת משש שנים ממועד כניסת שינוי שכזה לתוקף . יודגש כי גם משקיע פרטי יהיה מחויב לכבד את ההסכמים הקיבוציים באגד . כמו כן, במקרה של שינוי המבנה התאגידי מקואופרטיב לחברה , התחייבה אגד לפתוח תפקידי ניהול לשכירי החברה ולהעניק לשכירים בונוס מכירה בגובה של 3.5% משווי המכירה . זאת ועוד , יו"ר הוועד הארצי באגד יוכל לקבל מעמד של משקיף בדירקטוריון החברה שתקום .

ההסכם כולל התייחסות לסוגיות רבות נוספות, בהן , בין היתר : אפשרות לפרישה מרצון של 50 עובדים מכלל הסקטורים , חלוקת דרגות לעובדי המשק והמינהל לאורך תקופת ההסכם , שעות העבודה בתחזוקה , פתיחת תפקידי ניהול לעובדים השכירים באגד .

הסכם העקרונות שנחתם היום, הושג כאמור לאחר מו"מ מורכב ודיונים אינטנסיביים שנערכו בין הצדדים , על רקע המאבק לחתימת הסכם תשומות חדש מול המדינה – ולאחר ששר התחבורה ישראל כץ הורה לחברה לנהל את המו"מ מול ועד העובדים בנפרד . עם זאת הובהר ל'דבר ראשון' על ידי אגד, כי ההסכם יכנס לתוקף הלכה למעשה רק לאחר שיתגבש , יסוכם וייחתם הסכם התשומות החדש עם ממשלת ישראל. במעמד חתימת ההסכם נכחו שותפים נוספים להסכמות , ביניהם : נציגי ההנהלה והוועד ומחזיק תיק התחבורה הציבורית באיגוד עובדי התחבורה , דורון עזרא.

בינואר שנה הסכימו ההסתדרות , הנהלת אגד והמדינה על העלאת שכר הנהגים ל-39 ש"ח לשעה לאחר שבמשך שנים עמד על כ-32 ש"ח לשעה . בעקבות כך עלה השכר בשורת הסכמים גם בחברות התחבורה הציבורית האחרות , אלא שהיעדר מנגנון התקדמות בשכר יצר מצב של 'נאמנות' נמוכה של הנהגים לחברות השונות ונטייה למעבר תכוף בין החברות השונות .

חברה ועבודה:לפנות בוקר (ו') נחתם הסכם קיבוצי חדש ופורץ דרך לעובדי אגד

הסכם_קיבוצי_חדש_אגד

הסכם_בין_אגד_לממשלה

עובדי_התחבורה

איגוד_עובדי_התחבורה

ועד_עובדי_אגד

זכויות_עובדי_אגד

התחבורה_הציבורית

הסכמים_קיבוציים

סקטורי_עובדי_אגד

מפעילות_התחבורה_הציבורית

ועד_העובדים_וההנהלה

טבלת_שכר_נהגים

עובד_בעל_10_שנות_ותק

עובדי_המינהל

אוכלוסיות_מיוחדות

ועדה_פריטטית_נוספת

שכר_אובדן_כושר

סוגיות_רבות_נוספות

מומ_מורכב_ודיונים_אינטנסיביים

שותפים_נוספים

הסכמה_על_העלאת_סחר


המשבר בניקרגואה : מותה של הדמוקרטיה בעידן הפייק ניוז

מה שהחל במחאה נגד רפורמה ממשלתית במערכת הרווחה הדרדר במהירות לעימותים אלימים ולמשבר של ממש בהבחנה בין אמת לתעמולה . הסיטואציה במדינה המרכז -אמריקאית היא אות מבשר רעות לרעיון הדמוקרטיה בכל העולם

בשמך עשרות שנים נדחקה מרכז אמריקה לשוליים של תקשורת החדשות הגלובלית . לרגע אחד נראה היה שכל זה עומד להשתנות, עם התפתחות התקשורת הדיגיטלית , שהבטיחה בתחילה להביא את קולותיהן של האוכלוסיות המודרות למרכז הבמה העולמית . אך במקום זאת, ייתכן שעידן הרשתות החברתיות והפייק ניוז הולידו תופעה רעה הרבה יותר מהערפול התקשורתי שקדם להם : סבך של חדשות ושמועות שמפלג אוכלוסיות שלמות, מביא לשפיכות דמים ברחובות , ומשנה לרעה את מערכת היחסים בין הפוליטיקה למידע הציבורי .

את התופעה הזו ניתן לראות באופן הבהיר ביותר בניקרגואה , שניצבת בפני משבר כמותו לא ראתה כבר שנים רבות.

הדברים במדינה המרכז -אמריקאית החלו להידרדר ב-6 באפריל השנה, אחרי שממשלת ניקרגואה הציגה רפורמה מקיפה ושנויה במחלוקת במערכת הרווחה . הרפורמה הציתה מחאה המונית, והתושבים שיצאו לרחובות הקימו בריקדות, שהגבילו משמעותית את התנועה ברחבי המדינה , והחלו להתעמת עם כוחות הביטחון . האנשים על הבריקדות לא מחו רק נגד הרפורמה ברווחה , הם קראו גם להדיח מתפקידו את דניאל אורטגה, נשיא המדינה מאז 2007.

המצב הפך מהר מאוד לאלים , וחודשים סוערים מאוד עבור מאז על המדינה . למרות שקשה לקבוע מספרים מדויקים, המחאות הביאו למותם של מאות בני אדם. טרגית לא פחות היא העובדה שהמחאות החלו לקרוע את החברה בניקרגואה , והפכו חברים ובני משפחה לאויבים .

במידות רבות, המשבר בניקרגואה הוא משבר של קיטוב. זהו לא רק סיפור על מי הצד הצודק ומי הצד שטועה , אלא גם שיעור על האופן בו היחסים המשתנים בין האזרחים למידע אליו הם חשופים אפשר לעמדות מקוטבות אך מלאכותיות לתפוס אחיזה ולשנות את הדרך בה מתקיים הוויכוח הפוליטי . כעת, כששני הצדדים בניקרגואה מביעים ספקנות הולכת וגוברת כלפי המידע שמגיע אליהם , ייתכן שהמדינה איבדה כבר את היכולת לצאת מהמשפר הפוליטי -חברתי בו שקעה – ויכול להיות שמדובר בסימן מבשר רעות לדמוקרטיה בכל רחבי העולם .

הצפת מידע

בנוף התקשורתי "הישן ", זה של לפני מספר שנים בלבד, הציבור היה יכול לפתח באופן קולקטיבי דרכים לזהות הטיה של מידע ולהבדיל בין אמת לשקרים ותעמולה . היום זה קש הרבה יותר, לא רק בגלל כמות המידע שאנחנו חשופים אליו , אלא גם בגלל שהאלגוריתמים ששולטים בתוכן שאנחנו רואים ברשות החברתיות מקשים עלינו לפתח אסטרטגיות מוצלחות לזיהוי הטיות.

ההתפתחויות הטכנולוגיות פגעו עוד יותר ביכולת שלנו להתמודד עם מידע. עצם הידיעה שניתן לערוך סרטוני וידאו וקטעי קול עשויה לתדלק חשדות מוגזמים, כשהצופים והמאזינים ערוכים תמידית למצוא ניסיון לעוות את המציאות . כפי שהסבירה אירה קמלמאכר-שליצרמן, מהמחלקה למדעי המחשב באוניברסיטת וושינגטון: "אם אנשים יודעים שהטכנולוגיה הזאת קיימת, הם יהפכו לספקנים יותר… אם אנשים יודעים שיש חדשות מזויפות, שיש וידאו מזויף, שיש תמונות מזויפות, אז כולם יהיו ספקנים יותר לגבי מה שהם קוראים וצופים ".

מדיה מסוימת של ספקנות היא דווקא שימושית בהערכת מידת האמינות של מקורות שונים, אך מידת האמביוולנטיות , חוסר האמון והציניות שאנחנו רואים היום היא משהו אחר לגמרי. הנפח האדיר של מידע שמציף אותנו , בצירוף ההטיה של האלגוריתמים והרטוריקה הטראמפית המתלהמת נגד פייק ניוז, הולכים ופוגעים ביכולת של הקוראים והצופים להעריך מה דורש הטלת ספר ומה לא. התוצאה הסופית היא מצב תמידי וסופני של אמביוולנטיות.

כולם נגד כולם

למרות ששני הצדדים בניקרגואה מאשימים אחד את השני במניפולציה ובזיוף סרטונים או תמונות, אף אחד מהם לא הצליח להציג ראיות משכניעות לכך . אבל זה לא משנה, כי ברמה הבסיסית ביותר, עידן הפייק ניוז שינה כבר את היחס של בני האדם למידע המגיע אליהם .

אחרי שהוצפו בטענות שלא ניתן לסמוך על שום דבר, ושכל מקורות המידע נתונים לסילוף , צרכני החדשות יכולים להישען רק על מה שהם כבר מחשיבים כמקורות מהימנים. הם פוטרים כל סיפור שונה כמזויף , או לפחות לא אמין,הם מחפשים מידע שיחזק את דעתם והם הופכים פחות ופחות פתוחים לקבל ניואנסים.

במקומות כמו ניקרגואה, בהם הסיטואציה הפוליטית מורכבת מאוד, ובנויה על שכבות רבות של היסטוריה, קולוניאליזם, אימפריאליזם וסולידריות , הספקנות והאמביוולנטיות כלפי מקורות המידע מבצרות את כל אחד מהצדדים בנרטיב שלו והופכות את הדיאלוג לבלתי אפשרי.

ברור כמובן שמציאת האמת ברגעים של עימות ואלימות הייתה תמיד משימה קשה, וכשכל כך הרבה פלגים נמצאים בסכסוך , כמו בניקרגואה של ארבעת החודשים האחרונים , עצם ההבנה של מה שמתרחש במדינה הולכת ונהית קשה יותר. כל סיפור או שמועה נלקחים על ידי אחד הצדדים ומתווספים לערימה "ההוכחות " שלו . במצב עניינים כזה , לא יכול להיות דו שיח משמעותי, לא יכול להיות סוף לאלימות , לא יכול להיות צדק, ולא יכולה להיות כל תוצאה חוץ מקריסת המדינה .

הסוציולוג זיגמונט באומן כתב שמהות הדמוקרטיה היא העלאה מתמדת של שאלות. כשאנחנו מאבדים את היכולת שלנו לבחון את המידע כראוי ובמקום זאת נאלצים לנווט באמצעות דיכוטומיות כוזבות, הדמוקרטיה קמלה ומתה .

דאג ספקט הוא מרצה בכיר לתקשורת באוניברסיטת ווסטמינסטר שבלונדון , אנגליה.

פורסם במקור באתר The Conversation, לקריאת המאמר המקורי , לחצו כאן.

משחק האמת והשקר:המשבר בניקרגואה: מותה של הדמוקרטיה בעידן הפייק ניוז

המשבר_בניקרגואה

עידן_הפייק_ניוז

מערכת_הרווחה

רפורמה_ממשלתית_במערכת_הרווחה

האוכלוסיות_המודרות

הרשתות_החברתיות

רשתות_חברתיות_ופייק_ניוז

תושבי_ניקרגואה

דניאל_אורטגה

מאות_בני_אדם

חוסר_הצלחה_להוכיח

צרכני_החדשות

מקומות_כמו_ניקרגואה

כל_אחד_מהצדדים

לבחון_את_המידע_כראוי


דו"ח התכנית הלאומית למדדי איכות ברפואת הקהילה מצא ירידה בשימוש בשירותי הרפואה המונעת בחודשי הסגר ב-2020. הירידות המשמעותיות ביותר נרשמו בקרב השכבה הסוציואקונומית הנמוכה ביותר

משבר הקורונה הביא לירידה בשימוש בשירותי הרפואה המונעת , כך על פי דו"ח של התכנית הלאומית למדדי איכות ברפואת הקהילה של משרד הבריאות , המכון הלאומי לחקר מדיניות הבריאות , ובית הספר לבריאות הציבור של האוניברסיטה העברית .

על פי הממצאים נרשמו ירידות בשיעורי ביצוע בדיקות ממוגרפיה לגילוי מוקדם של סרטן השד , בדיקות סקר לגילוי סרטן המעי הגס , בדיקות סוכרת, ובדיקות כולסטרול. הירידות בשיעורי הבדיקות היו חדות יותר בקרב השכבות הסוציואקונומיות הנמוכות . עם זאת, הירידות המשמעותיות ביותר בביצוע בדיקות נרשמו בחודשים בם הוטל סגר בישראל . בחודשים ללא סגר, לעומת זאת, נרשמו שיעורי בדיקות גבוהים מן הרגיל .

התכנית הלאומית לגילוי מוקדם של סרטן השד ממליצה לנשים בנות 74-50 לבצע בדיקת ממוגרפיה אחת לשנתיים . במהלך הסגר הראשון , בחודשים מרץ-מאי 2020, נרשמה ירידה דרמטית במספר הבדיקות הממוגרפיה שהתבצעו בארץ . אחרי הסרת הסגר , לעומת זאת, נרשמה עלייה במספר הבדיקות שבוצעו לעומת החודשים המקבילים ב-2019.

שיעור הביצוע בשנתיים האחרונות בקרב נשים בגילים אלה ירד ב-2.2% , מ-72% ב-2019 ל-69.8% ב-2020. הפער בשיעור הביצוע של הבדיקות בשנים אלה היה גבוה יותר בקרב השכבה הסוציואקונומית הנמוכה ביותר: 63.1% ב-2020 לעומת 67.4% ב-2019, פער של 4.3% . בשכבה הסוציואקונומית הגבוהה ביותר נרשם פער של 1% בלבד: 74.7% ב-2020 לעונת 75.7% ב-2019.

גם בבדיקות לגילוי מוקדם של סרטן המעי הגס נרשמו ירידות ב-2020. מספר בדיקות הדם הסמוי בצואה , המומלץ אחת בשנה לבני 74-50 , ירד בשנה שעברה ב-8.3% .

בחודשים מרץ עד מאי 2020 נרשמה ירידה של 76% בביצוע בדיקות אלה לעומת 2019. גם במקרה זה נרשמה אחרי הסרת הסגר עלייה לעומת החודשים המקבילים ב-2019. בדומה לסרטן השד , הירידה הייתה חדה יותר בקרב השכבה הסוציואקונומית הנמוכה ביותר: 9.5% , לעומת 4.9% בשכבה הגבוהה ביותר.

פרופ' רונית קלדרון-מרגלית, ראש צוות החוקרים : "למגפת הקורונה ולשינויים שהיא הביאה על מהלך חיינו יש השפעות נלוות בתחומי חיים רבים, חלקם קשור לבריאות באופן ישיר וחלקם באופן עקיף. עדיין קשה לקבוע כיום כיצד בריאות הציבור העתידית תושפע מההשלכות של המגפה על כל היבטיה , אך נראה כי לפחות בתחומים הנמדדים בתוכנית , לא צפויה השפעה בממדים גדולים בשל שינוי באספקת שירותי בריאות בקהילה ".

ירידה בביצוע בדיקות ממוגרפיה ואבחון סרטן המעי הגס במהלך משבר הקורונה

התכנית_הלאומית

שירותי_הרפואה_המונעת

ירידה_בשימוש_בשירותי_הרפואה_המונעת

מרץ-מאי_2020

שכבה_מצב_סוציואקונומי_נמוך

שיעורי_ביצוע_בדיקות

ירידות_בשיעורי_ביצוע_בדיקות

נשים_בנות_50_עד_74

מספר_בדיקות_הממוגרפיה

החודשים_המקבילים_ב-2019

שיעור_הביצוע_בשנתיים_האחרונות

השכבה_ה_סוציואקונומית_הגבוהה_ביותר

הבדיקות_לגילוי_מוקדם_של_סרטן_המעי_הגס

תחומי_חיים_רבים


התאונה התרחשה בין שני כלי רכב בכביש 806 בין מראר לעילבון . בין הפצועים ילדים בני 6 ו-9, הם פונו על ידי מד"א לבתי החולים רמב"ם ופוריה

גבר בשנות ה-40 לחייו נהרג הערב (שישי) בתאונת דרכים בין שני כלי רכב בכביש 806 בין מראר לעילבון שבאזור הגליל . הוא פונה באופן עצמאי לבית חולים. בוחני תאונות הדרכים של משטרת ישראל חוקרים את נסיבות התאונה .

עוד חמישה בני אדם נפצעו בתאונה , ופונו על ידי מד"א לבתי החולים רמב"ם ופוריה . חקירה נפתחה לבירור נסיבות התאונה . בין הפצועים ילד כבן 6, שפונה במצב בינוני-קשה במסוק לבית החולים רמב"ם, וכן ילד כבן 9 שנפצע בינוני ופונה לבית החולים פוריה. מצבם של שלושה נוספים, שפונו לפוריה , מוגדר קל.

גבר כבן 40 נהרג וחמישה נפצעו בתאונת דרכים בגליל

שלושה_נוספים


ראשי רשויות מהפריפריה עתרו לבג"ץ נגד שר הרווחה ושר האוצר

בעתירתם דורשים ראשי המועצות ירוחם ועכו להפסיק את האפליה בתקציבי הרווחה ממנה סובלת הפריפריה . לדבריהם , מדובר בצעד נוסף במאבק לשיוויון המובל על ידי רשויות הפריפריה החברתית והגיאוגרפית

ראשי רשויות מקומיות מהפריפריה עתרו לבג"ץ בדרישה לבטל את האפליה של תושבי הפריפריה בתקציבי הרווחה . ראש המועצה המקומית ירוחם מיכאל ביטון, וראש עיריית עכו שמעון לנקרי, הגישו ביום רביעי האחרון באמצעות עורכי הדין חגי קלעי ואוהד רוזן, עתירה לבית המשפט העליון נגד שר הרווחה חיים כץ ושר האוצר משה כחלון.

לדברי העותרים , העתירה היא צעד נוסף במאבק המובל על ידי רשויות מקומיות מהפריפריה החברתית והגיאוגרפית , המוחות על האפליה בתקציבי המדינה , הרווחה והחינוך . כפי שמציגה העתירה , המבוססת על נתוני משרד הרווחה עצמו, אזרח מטופל ברהט ייהנה משירותי רווחה בעלות של 1,450 ש"ח בלבד בעוד מטופל בשירותי הרווחה ברעננה , יתוקצב בכ -6,300 ש"ח – פער של פי 4.5 בתקציב הרווחה בין הרשויות .

לדברי ביטון ולנקרי יש שלושה מנגנונים מרכזיים באופן תקצוב משרד הרווחה המנציחים את האפליה של תושבי הפריפריה בקבלת השירותים ובהם הדרישה שהרשות המקומית תישא ב-25% מעלות השירותים , ללא תלות ביכולתה הכלכלית של הרשות המקומית , חישוב התמיכה על פי מספר התושבים ברשות ולא על פי מספר המטופלים על ידי שירותי הרווחה , והיעדר דיפרנציאליות בחלוקת תקציב הרווחה . בהתאם לשיטת ה"מאצ'ינג", רשות שלא יכולה להעמיד 25% מהתקציב , לא תקבל גם לא תקצוב חלקי מהמדינה והכספים העודפים (אותן הרשויות החלשות לא יקבלו) מוצעים במכרז לרשויות שיש ביכולתן לממן זאת ובכך מעמיקה האפליה ואי השוויון בתקצוב . עוד טוענים העותרים כי שיטת התקצוב הנוכחית , לא רק שפוגעת בפריפריה , אלא שהיא גם מנציחה את האפליה החמורה ממילא של ערבים ומזרחים בתקציבי המדינה .

באי כוח העותרים , עו"ד חגי קלעי ואוהד רוזן, מסרו: "מי כי שרוצה לראות כיצד מונצחת אפליה והסללה חברתית בישראל צריך רק להסתכל בתקציבי הרשות המקומיות . בצד ההכנסה , נהנות הרשויות העשירות מתקציבי עתק שמקורם בארנונה על משאבי טבע, בסיסי צה"ל, משרדי ממשלה ומסחר . זאת למול הרשויות העניות הנדרשות להתקיים מארנונה למגורים , שהיא הפסדית מטבעה . בצד ההוצאה , המדינה מחלקת את תקציבי הרווחה שלה כך שככל שאדם עשיר יותר הוא מקבל יותר. זוהי אפליה זועקת, והיא חמורה במיוחד משמדובר בתקציבי הרווחה , המיועדים לשירותים הבסיסיים ביותר".

העותרים מתייחסים לעתירה הזו כהמשך ל"צעדת השוויון " שיצאה בקיץ האחרון מירוחם לירושלים , בדרישה לחלוקה תקציבית דיפרנציאלית. הצועדים קראו לממשלה להנהיג תקציב דיפרנציאלי בחינוך וברווחה ולתקן את הפער התקציבי למען שוויון הזדמנויות בחברה הישראלית . בתום הצעדה התקיים דיון מיוחד בכנסת בהובלת חברי כנסת מהשדולה לצדק חלוקתי והשדולה לחיזוק הפריפריה ובשיתוף עמותות, ארגונים חברתיים וראשי הערים .

בתקופה האחרונה מרבים אנשי ציבור ופוליטיקאים להשתמש בבג"ץ בכדי לשנות מדיניות או למנוע מאנשים להחזיק בתפקידים מסוימים. רק הבוקר הגיש יו"ר האופוזיציה בג"ץ נגד המשך כהונתו של ראש הממשלה נתניהו כשר התקשורת . בחודש אוקטובר הגיש אלדד יניב בג"ץ נגד היועמ"ש מנדלבליט על כך שלא פתח בחקירה נגד רה"מ נתניהו.

ממשרד הרווחה נמסר: "הבג"ץ טרם הגיע למשרד העבודה והרווחה – לכשיגיע נגיב בנושא ." עוד נמסר מהמשרד כי בימים אלה השר חיים כץ מוביל רפורמה בתחום המצ'ניג על מנת לסייע לרשויות שנפגעות מהשיטה הנוכחית , אולם לא הסכימו להרחיב בנושא .

שוויון:ראשי רשויות מהפריפריה עתרו לבג"ץ נגד שר הרווחה ושר האוצר

רשויות_מהפריפריה

תקציבי_הרווחה

האפליה_בתקציבי_הרווחה

המאבק_לשוויון

תושבי_הפריפריה

באי_כוח_העותרים

תקציבי_המדינה

האפליה_בתקציבים

שלושה_מנגנונים_מרכזיים

הרשות_המקומית1

שיטת_המאצינג

הכספים_העודפים

הרשויות_החלשות

רשויות_חזקות

ארנונה_למגורים

צעדת_השוויון

רפורמה_בתחום_המצניג


הקטל בכבישים : 2 הרוגים בשתי תאונות קטלניות בכבישי הארץ

בתאונה בין רכב פרטי לאופנוע ביפו נהרג צעיר כבן 26, נהג הרכב הפוגע נמלט מהזירה אך הסגיר את עצמו מאורח יותר. בתאונה נוספת באזור צור הדסה נהרג נער כבן 15 בהתנגשות חזיתית בין רכבים

צעיר כבן 26 נהרג אמש בתאונת דרכים קטלנית ביפו . בהודעת דוברות המשטרה ממרחב יפתח נמסר כי מחקירה ראשונית של האירוע עולה כי מדובר על תאונה בין אופנוע ועליו שני רוכבים לבין רכב פרטי. כתוצאה מהתאונה הקטלנית ברחוב יפת פינת יאנוש קורצק ביפו , נהרג אחד מרוכבי הקטנוע , בן 26 תושב יפו והרוכב הנוסף נפצע. עוד נמסר כי נהג הרכב הפוגע עזב את הזירה והסגיר עצמו מאוחר יותר בתחנת המשטרה . חקירת התאונה והנסיבות מתנהלת ע"י בוחני התנועה במחוז ת"א.

חובש על אופנוע מד"א, רן מנוסיס, ופאראמדיקית מד"א, ענבל גלבר, סיפרו שהגיעו למקום , "ראינו על הכביש אופנוע ובסמוך שכבו שני הרוכבים צעירים כבני 25, אחד היה מחוסר הכרה, ללא דופק וללא נשימה, עם פגיעה רב מערכתית, הענקנו לו טיפול רפואי מציל חיים וביצענו פעולות החייאה מתקדמות, הצעיר השני היה בהכרה מלאה וסבל מפגיעות בגפיים , לאחר טיפול ראשוני בשטח פינינו את שני הפצועים לבית החולים כשמצבו של אחד אנוש והשני במצב בינוני. טיפלנו גם בנהג הרכב גבר כבן 30 שנפגע באורח קל".

מוקדם יותר הלילה (שישי), סמוך לחצות , אירעה תאונת דרכים קטלנית נוספת בכביש 375 צור הדסה לכיוון חוסאן. 2 רכבים פרטיים נהוגים על ידי פלסטינים תושבי חוסאן שהגיעו מכיוון צור הדסה לחוסאן התנגשו ברכב ישראלי כתוצאה מהתאונה נקבע במקום מותו של ילד כבן 14 והוריו נפצעו באורח קשה ופונו להדסה עין כרם. חובש מד"א, דני רוטנברג, ופאראמדיקית מד"א, רות שניפר, סיפרו כי מדובר בתאונה חזיתית קשה והוסיפו , "ראינו על הכביש שני רכבים שנמעכו וחלקי הרכבים התפזרו."

לדברי הצוות הרפואי נמצאו בזירת התאונה 4 פצועים בדרגות חומרה שונות, "בתוך אחד הרכבים נלכדו נער כבן 15 שהיה מחוסר הכרה, ללא נשימה וללא דופק עם פגיעה רב מערכתית קשה, הוא היה ללא סימני חיים ולאחר שחולץ ע"י הכיבוי , בסיוע כוח רפואה של צה"ל ביצענו בדיקות רפואיות ונאלצנו לקבוע את מותו במקום , אשה כבת 44 שהייתה גם היא ברכב נפגעה בחזה ובבטן ואיבדה את הכרתה וגבר כבן 48 היה בהכרה מלאה וסבל מחבלה בחזה , תוך שכוחות הכיבוי חילצו אותם מהרכב הענקנו להם טיפול רפואי מציל חיים ופינינו אותם לבית החולים כשמצבה של האשה מוגדר קשה והגבר בינוני. ברכב השני נלכד צעיר (פלסטיני) בשנות העשרים וטופל גם הוא על ידנו . לאחר מכן פונה ע"י אמבולנס של הסהר האדום לשטח הרשות ".

עוד דווח היום (שבת) על רוכבת אופניים כבת 49 שנפצעה כאשר רכבה על אופני כביש סמוך ליס פלאנט בראשון לציון , היא פונתה במצב בינוני עם חבלות בפנים ובגפיים . רוכב נוסף נפצע לאחר שנפל ברכיבה בכביש 4 סמוך ללימן , הרוכב כבן 61 פונה לבית החולים בנהריה עם חבלות ראש וגפיים .

תאונות דרכים:הקטל בכבישים: 2 הרוגים בשתי תאונות קטלניות בכבישי הארץ

מנוסיס_וגלבר

הדסה_עין_כרם

רוטנברג_ושניפר

שני_רכבים_ש_נמעכו

צעיר_פלסטיני

רוכבת_אופניים


מחקר חדש חושף את ההיסטוריה של קהילת הלהט"ב החיפאית

את המצעד הגדול בשישי האחרון צריך להבין על רצף היסטורי של מאבקים אישיים וקהילתיים , כך טוענים יואב זריצקי, דותן ברום ועדי סדקה, שחוקרים את ההיסטוריה של קהילת הלהט"ב בעיר הכרמל . קהילה שזוכרת את עברה

ביום שישי האחרון התקיים מצעד הגאווה בחיפה . המצעד הגיע לאחר חודש רווי אירועים, בינהם פתיחת 'בית הקהילות לגאווה וסבלנות '- הבית הגאה החיפאי ובשיאו של תהליך שינוי הנמשך כבר 70 שנה בו הקהילה הגאה החיפאית נאבקת על זכויותיה וחלקה השווה בעיר חיפה. יואב זריצקי (27) חיפאי גאה מזה 4 שנים הוא בין יוזמיו ומוביליו של מחקר אשר כותרתו "ההיסטוריה החיפאית הגאה ". על מנת להבין את הישגיה של הקהילה נפגשנו לשוחח איתו על העבר , ההווה והתקווה לעתיד שעוד יבוא.

את ההיסטוריה יש לראות כתהליך , לא תמיד לניארי, אבל רצף של אירועים, מעשים, אמירות נקודות שיא ושפל , שקדמו למציאות הנוכחית , שגם היא תמיד מורכבת מאין ספור נקודות מבט. המחקר מנסה להנהיר איך הגיעה הקהילה הגאה בחיפה , ממצב בו סימנה המשטרה הומואים ברשימות וורודות, למצעד שהתקיים בשישי , בחסות העירייה , ובזכות מאות פעילות ופעילים . השנים האחרונות בחיפה הן שנים של התעוררות והתארגנות מחודשת של הקהילה הגאה . זריצקי עבר לחיפה מירושלים , והצטרף להקמת קבוצת 'יוצרימות' במהלך 2014.

למה לחקור את ההיסטוריה הגאה בחיפה ?

זריצקי יחד עם דותן ברום, שני סטודנטים להיסטוריה ופעילים אקטיביסטיים בקהילה החלו לגלגל במוחם את הרעיון . "לחבר בין הפרקטיקה האקדמית של מחקר היסטורי לבין הפרקטיקה האקטיביסטית של מאבק חברתי של הקהילה הגאה פה בעיר " אומר זריצקי. מה שנתן תוקף לרעיון והוביל את ברום וזריצקי להוציאו לפועל היה יום עיון תחת הכותרת "ארכיון כפעולה פוליטית" בהפקת ארגון 'אישה לאישה ' הארגון הפמיניסטי הוותיק בישראל הפועל בשכונת הדר-חיפה. זריצקי מסביר כי הארגון מחזיק בארכיון בו ישנם היבטים שונים של מאבק הנשים בישראל ולאחר שנים של איסוף ביום העיון הן חנכו את האגף הלסבי קווירי. "יום העיון השאיר עלי רושם, יצאתי מהיום עיון הזה ואמרתי 'טוב הגיע הזמן לעשות את אותו הדבר עם הקהילה הגאה ', לא יכול להיות שאנחנו כל כך טובים בלהיאבק בהווה וכל כך גרועים בלזכור מה היה פה קודם" סיפר זריצקי.

לטענתו של זריצקי הזיכרון ההיסטורי של הקהילה הגאה הוא מאוד מקוטע "כל דור של פעילות, וזה יכול להיות מרווח זמן מאוד קצר של אפילו רק שלוש שנים הפרש כמעט ולא יודע מה היה לפניו ". מתוך ההבנה ש"רוב המידע מעולם לא נאסף, הוא קיים בסיפורי חיים של אנשים, הוא קיים אולי במסמכים שנשמרו בכל מיני מקומות ומעולם לא תוייגו כבעלי ערך להט"בי" פתחו ברום וזריצקי בפרוייקט המחקר של ההיסטוריה של הקהילה הגאה בעיר חיפה.

מה החשיבות של הקשר בין האקטיביסטיות העכשווית לזכרון העבר ?

הערך בהבנה ההיסטורית מצוי בזה ש "יש משהו ביכולת לספר את הסיפור של הקהילה הגאה החיפאית במימד רחב יותר שמאפשר לנו להגיד שזה לא מאבק של שנתיים, זה לא מאבק של חמש שנים, זה מאבק של 30-40-50 שנה" אומר זריצקי. עוד הוא מוסיף "כשחשבנו בשביל מה צריך פרוייקט כזה או למה הוא יכול לשמש בכלל וככל שהתקדמנו יותר גילנו כמה זה עניין משמעותי והוא שהחיבור הזה בין עבר להווה מאפשר דברים שלא מתאפשרים אחרת. בעיקר בהיבטים של זהות ושייכות ". לדבריו בכל שדה אחר זה מובן מאליו שצריך ללמוד את ההיסטוריה . בלמידת ההיסטוריה , מסביר זריצקי לא לומדים את כל ההיסטוריה אלא היא משמשת ללמידת נרטיב שנוטע איזושהי תחושה של זהות קולקטיבית משותפת, תחושה של סיפור משותף, של שייכות למקום , לקבוצה . מבחינתו של זריצקי המטרה בפרוייקט היא לא לספר לאחרים את ההיסטוריה שלהם "אלא שניצור תשתית שתאפשר לאנשים לבנות את הנרטיב שלהם ואת הזהות שלהם באיזו צורה שהם רוצים".

מימד נוסף שזריצקי משייך לזכרון ההיסטורי , זו היכולת להתמודד עם הניסיון לזקוף את ההתקדמות האדירה במציאות של הקהילה הגאה בחיפה לעירייה . "היה ניסיון לקבע את זה שהעירייה החליטה ומהשלב הזה פתאום התחילה איזו התקדמות ואנחנו מאוד מנסים להגיד שעם כל הכבוד אנחנו מאוד שמחים מהתהליך שעיריית חיפה עשתה, אנחנו מאוד מברכים את זה אבל זה לא הופיע יש מאין , יש פה אקטיביסטיות ואנשים שחיו את החיים שלהם בדרכים מגוונות ומרתקות ומרגשות באומץ שלהם כבר הרבה מאוד זמן, אז אנחנו מאוד שמחים שהעירייה בחרה להצטרף אבל היא לא הקרון הראשון ברכבת ".

זריצקי מציין שהערך הגדול ביותר הוא במפגש בין דור הוותיקים בקהילה לפעילים האקטיביסטים של היום. "הדבר שהכי מרגש בפרוייקט הזה מבחינתנו זה לראות מה קורה ברגע שאנחנו מתחילים לראיין את הדורות הוותיקים יותר, גם מה זה עושה לנו בתור פעילים בהווה וגם מה זה עושה לדורות הוותיקים , יש משהו מאוד מרגש בזה שהקשר הזה הוא משמעותי לשני הצדדים ". המשמעות עבור הדור הוותיק לטענת זריצקי היא העברת המסר ש'אנחנו חושבים שסיפור החיים שלכם הוא בעל ערך, לא רק עבורכם במימד הקטן אלא הוא בעל ערך היסטורי" וזאת גם על הפעילות הפוליטית שלהם שנראתה אחרת בתקופות שונות וגם על סיפור החיים האישי שלהם . משמעות נוספת שזריצקי מציין היא שהדור הוותיק "מתחיל לראות את ההווה כתוצר של החיים שלו , כלומר הניתוק הזה בין הדורות מתחיל להיווצר מתוכו רצף או כל מיני רצפים שונים".

זריצקי נמנע מלדבר בשם הדור הצעיר , אבל מתאר כי הוא מרגיש שההיכרות עם הוותיקים מאפשרת להם לראות את עצמם "כתוצר של איזשהו עבר ולראות את עצמנו כעוד חוליה בשרשרת ולא כהמצאה שהופיע עכשיו פתאום בעולם ". עוד מסביר זריצקי, "אני חושב שעם כמה שאנחנו נוטים להחשיב את עצמנו ולחשוב על עצמנו כגדולים וגדולות וחזקים וחזקות , לא הייתי יכול לחיות את חיי כמו שאני חי אותם בלי האנשים האלו שחיו את החיים שלהם בתקופות קשות בהרבה , מסוגרות בהרבה , אלימות בהרבה , עם הרבה מאוד השתקה".

שנות ה-40-50 קשר של שתיקה – אין מרחב בטוח, אין זהויות מגובשות

זריצקי מסביר שהחוויה שנחשפת מהראיונות שהם קיימו היא שחווית החיים היא שונה בין השכונות בחיפה . לדבריו המרואיינים שגדלו בכרמל למעלה חוו בעיקר חווית השתקה ולקח להם זמן רב לצאת מהארון . לעומת אותם מרואיינים יש את המרואיינים מהשכונות התחתונות יותר, ואדי סאליב והדר שלדוגמה הביאו לקהילה בארץ שלוש דמויות מפתח בקהילה הטראנסית והלהט"בית בישראל , ננסי שניידר, גילה גולדשטיין ז"ל ואת זלמן שושי ז"ל. "שלוש דמויות, כל אחת מהן גדולה מהחיים לשיטתה , כל אחת מהן היא סיפור חיים מאוד מאוד קשה, חיים בשוליים , הזנחה, הדרה, אלימות ואלימות מינית" אומר זריצקי. את שניידר הם הספיקו לראיין, אך את שושי וגולדשטיין הם פספסו. "כשגילה גולדשטיין נפטרה זו היתה תחושה של אובדן כפול, פעם אחת כי איבדנו את גילה ופעם שניה כי לא זכינו לכבוד לשמוע ממנה את הסיפור שלה כפי שהיא רוצה לספר אותו ". למרות זאת יש נחמה בכך שאלו דמויות שיש עליהן ספרים וסרטים שניתן ללמוד על העבר החיפאי שלהן ועל חייהן .

"כשעוברים על הסיפורים האלה " אומר זריצקי, "רואים איזה מחיר עצום האנשים האלה שילמו כי הן היו אחרות. כי כבר בילדות שלהן צימדו אותן למגדר גברי וזה בכלל לא מה שהיה להן . הן הרגישו הרבה יותר בנוח בבגדי נשים, או לדבר על עצמן בלשון נקבה, או להתנסות על הרצף המגדרי בכל מיני רמות. פשוט לא היה שם מי שיגיד 'זה בסדר ', זאת אומרת העולם לא יקרוס. ההפך , חטפו מכות, גורשו מהבית , חטפו מכות במרחב הציבורי ובהקשר הזה אני רוצה לציין את תרבות הגנים ".

כדי להבין את תרבות הגנים זריצקי מסביר כי לאורך שנים רבות לקהילה לא היה איפה להכיר, להפגש או להיות קהילה, הפתרון היה הגנים הציבוריים שהפכו להיות מקום מפגש חברתי ומיני . "כשאין דרך אחרת אז זה מה שיש " . זריצקי מבקש ש"כל הזמן ישב לנו בראש כמה אלימות צריך להפעיל על בני אדם, כדי שהם יצטרכו לחפש כל כך בכח איפה להפגש בלי שיפגעו בהם . זו היתה תקופה קשה, אני חושב שיש בה גם הרבה יופי, נוצר שם הרבה יופי בזכות אנשים אבל זו חוויה מאוד קשה".

זריצקי ושותפיו הצליחו לאסוף עדויות על תרבות הגנים המתחילות בשנות ה-40, ולכן אינם יודעים מה היה קודם לכן . שני הגנים שהפכו להיות מקום המפגש של הקהילה וחוזרים בסיפורים רבים הם גן בנימין, הגן העירוני הראשון בארץ , וגן הזיכרון . "אז קודם כל הגנים הציבוריים הם בלב ה'שכונה הבורגנית ,המיושבת והמהוגנת ' של חיפה, ככה שממש מתחת לאף של כל זה, מתקיימת התרבות החורגת הזו " מסביר זריצקי. להבנתו , התקופה ההיא קדמה לתהליכי הגדרת הזהות של הקהילה והפוליטיזציה שלה , כך שלמרות שברור שמה שנעשה הוא חורג ומגונה חברתית באותה העת – צריך לקיימו בסתר . "שאף אחד לא ישמע ויראה , המשמעות שלה היא קצת שונה, כי זה לא בהכרח זהות. כלומר, זה שאני שוכב עם גבר כדי לספק את עצמי מינית לא בהכרח אומר שאני הומו באותה התקופה עבור אנשים מסויימים". העובדה שהפרקטיקה המינית לא מקושרת לזהות , הולידה תופעות משונות, "היו חבורות שהיו הולכות לגן הזיכרון כדי להרביץ מכות להומואים בגנים , אבל בנסיבות אחרות אותן חבורות היו מגיעות כדי לשכב עם גברים. זאת אומרת שהיה משהו במרחב הזה , שאיפשר כפילות או עמימות". לדבריו הם לא ראיינו את הגברים באותן חבורות אלא רק את הגברים שסבלו מהמכות ושכבו עם הבריונים בזמנים אחרים. את התשובה לכפילות בהתנהגות של הביריונים , מוצא זריצקי בהנחה כי היה יותר קל להשיג סקס עם גברים מאשר עם נשים, בנסיבות מסויימות.

גברים מכל המעמדות הגיעו לגנים – בורגנים בעלי ממון ועניים קשי יום. המגוון הזה הוליד מציאות בה בגנים היו מפגשים מיניים בהסכמה ומפגשים חברתיים לצרכים שונים ממין , לצד "אנשים שנדחקו לשוליים של החברה ונאלצו להתקיים מזנות . אני גם מוכן להמר שהיו שם מקרים של אונס, אבל לזה אין לנו כרגע עדות קונקרטית" אומר זריצקי. באוטוביוגרפיה שלו 'כל הזלמן בשושי ', מספר זלמן שושי על אלימות מינית קשה, "הוא מתאר חוויה של אונס בגיל 8. בין היתר כי הוא הגיע מבית מפורק, לא היה אף אחד שיפקח עליו עין, והוא הרגיש חריג והסתובב בלילות ומישהו ניצל אותו וככה הוא הגיע לזנות ", מספר זריצקי.

שנות ה-60 – הגעתה של קוקסינל

"משהו גדול קורה כשקוקסינל מגיעה לארץ ". מבחינתו של זריצקי, קל לתאר את ההשפעה של הביקור של קוקסינל – "נשארנו עם המילה 'קוקסינל' בעברית , כדי לתאר את מי שחורג או חורגת מהמגדר שלו , או מתלבש לא בהתאם למגדר המצופה ממנו ". לדבריו , רק בישראל ובצרפת משתמשים בשם הבמה של האמנית ז'אקלין שארלוט דיפרנואה, כתיאור , לרוב גנאי, לטרנס *. על ההקשר החיפאי מספר זריצקי, "קוקסינל עולה פה להופעה בקולנוע ארמון בשכונת הדר, ושם היא אומרת את המשפט האל -מותי "DO YOU LIKE MY SHADAIM" (האם אתם אוהבים את השדיים שלי ? את המילה העברית שדיים ביטאה במבטא שדאים 'שדאים' מ.ר.) וכולם מוחים כפיים בהתלהבות ". למעט ההשפעה התרבותית הגדולה של הביקור במיוחד עבר הקהילה הטראנסית שהיתה משוללת מודלים לחיקוי זריצקי לא מוצא שוני משני העשורים הקודמים .

שנות ה-70 ניצנים של פוליטיזציה בקהילה הגאה כתוצר של תנועת הנשים

בתחילת שנות ה-70 מתחילים הניצנים של הפוליטיזציה של הקהילה הגאה . לטענתו של זריצקי, התנועה הפמיניסטית היא בעצם הסמן הראשון של התהליך הזה . קמים שני ארגונים פמיניסטיים: 'נלח"ם' ו'קול האישה ', שהופך בתחילת שנות ה-80 ל'אישה לאישה '. "שני הארגונים פועלים פה בחיפה ", אומר זריצקי וקושר זאת גם לכך שמרשה פרידמן נבחרת להיות חברת כנסת. "ממובילות התנועה הפמיניסטית בארץ ואחרי שהיא חברת כנסת, היא גם יוצאת מהארון . היא מגיעה גם לאחד הכינוסים בתל אביב ואומרת 'כל מי שהיא לסבית, שתרים את היד ', וככה בעצם קם ארגון ראשון שנקרא אל"ף (ארגון לסבי פמיניסטי) שאחר כך הופך להיות ארגון קל"ף (קהילה לסבית פמיניסטית)".

לדברי זריצקי התנועה הפמיניסטית מצמיחה את הבסיס , בתוכה מתקיימים מפגשים של נשים שמצמיחים את הנשים שבסופו של יובילו את התנועה הלסבית בחיפה . "יש קשרים בין חיפה לתל אביב, אבל בחיפה יש תנועה שהיא יותר רדיקאלית ומה שהופך אותה לכזו זה שבחיפה היה מן מיזוג שלא נפרד אף פעם, בין תנועת הנשים לשלום לתנועה הפמיניסטית ואחרי כן, לתנועה הלסבית " אומר זריצקי. "אני חושב שמתפתחת תודעה בתוך שלושת התנועות האלה פה בחיפה , שרואה קשרים בין כל המאבקים , שאומרת מאבק על שיוויון בין כל בני האדם על בסיס הרקע האתני שלהם , דהיינו על רקע הסכסוך הישראלי פלסטיני, קשור בקשר ישיר במאבק של נשים למען הזכויות שלהן והמאבק של הקהילה הגאה למען השוויון שלהם ".

זריצקי מוסיף "אין ספק שתנועת המאבק הלהט"בית התחנכה על ברכיה של תנועת המאבק הפמיניסטית . מאבק הנשים לשוויון והמאבק הפמיניסטי לדורותיו , קשה לי לדמיין כמה הקהילה הגאה חייבת לו ", ומוסיף "הסולידריות העמוקה הזו שיש במאבק הזה , אני חושב שאנחנו ירשנו את זה, גם אם יש אנשים שהיום לא זוכרים שירשנו , ושואלים 'מה הקשר ביננו לבין פמיניזם?' הכל , קשה לתאר מה לא קשור".

שנות ה-80-90 התאגדות, פוליטיזציה ובית

איחוד המאבקים ההיסטורי הזה , הוא מה שבין היתר הופך את 'קואליציית נשים חיפה' לכל כך מעניינת היום, לתחושתו של זריצקי. קואליציה שמכילה בתוכה גם ארגון נשים ערביות עם זהויות חורגות מבחינה מגדרית או מינית – 'אסוואת', גם נשים טרנסיות שהצטרפו בשלב מאוחר יותר וגם התארגנויות לסביות מאוד מוקדמות. זריצקי מעריץ את ארגון 'אישה לאישה ', "היכולת להחזיק איזה קול אקטיביסטי רציף ומתמשך , להעמיד דרישות חשובות, ליצר סדר יום, ליצר מחקר, ידע ומתוכם ליצר פעילות, זאת אומרת שיש שם חיבור מאוד בריא, גם של מאבקים שונים, אבל גם בין הידע והמחקר לפעילות פוליטית אקטיביסטית".

"ארגון 'אישה לאישה ' יצר את ההישג של הבית הראשון בחיפה לנשים שאוהבות נשים, צריך לחשוב על זה בקונטקסט היסטורי – אין עוד כזה , זה היחיד , זה לא קיים עדיין" אומר זריצקי. "איזו מן חוויה מדהימה זו להיות אישה שאוהבת נשים בשנות ה-80, ופתאום לקלוט שיש קבוצה של נשים שהן כמוני , והן נפגשות ויש להן כל מיני מחשבות ואפשר לדבר יחד וללמוד יחד, לקיים אירועי תרבות, חברה יחד ולפעול יחד פוליטית", מדמיין זריצקי.

"צריך לראות את הדברים בקונטקסט שבו הם קרו", מדגיש זריצקי ומזכיר שעד שנת 88-89 משכב זכר היה בגדר עבירה פלילית ושעד שנת '92, לפחות לפי התקנות , הומואים היו משוחררים מתפקידים צבאיים, אם היתה מתגלה זהותם המינית . כך, במקביל לשינויים שעוברים על הנשים בחיפה , בקרב הגברים שעד כה בילו בגנים הציבוריים , "מתרחש מעבר ממקומות ציבוריים לא מזוהים, עמומים, אל מרחבים לא ציבוריים, מרחבים סגורים ומזוהים . מתחילות מסיבות בבתים פרטיים, יש קצת מפגשים בבתי קפה.

להט"ב:מחקר חדש חושף את ההיסטוריה של קהילת הלהט"ב החיפאית

קהילת_הלהטב_החיפאית

ההיסטוריה_של_קהילת_הלהטב_החיפאית

המציאות_הנוכחית

זריצקי_וברום

הזיכרון_ההיסטורי

כל_דור_של_פעילות

האקטיביסטיות_העכשווית

העירייה_החליטה

דור_הוותיקים_בקהילה

סיפור_חייים_דור_ותיק

מרואייני_הכרמל

שלוש_דמויות_מפתח

כל_אחת_מהשלוש

הסיפור_של_גולדשטיין

הגנים_הציבוריים

גברים_מכל_המעמדות

מקרים_של_אונס

ביקור_קוקסינל

התנועה_הפמיניסטית

התנועה_הלסבית_בחיפה

תנועה_לסבית_חיפאית

מיזוג_שלא_נפרד_אף_פעם

התנועות_הלסבית_פימיניסטית_ושלום

תנועת_המאבק_הפמיניסטית

קואליציית_נשים_חיפה


פער של כ-5 מיליארד שקלים: תיקון הקיצוץ האוטומטי חייב לחול על כל 2020

ועדת הכספים פועלת בניסיון לתת פתרון קבוע למשטר הקיצוצים של התקציב ההמשכי , והצמדתו לגידול באוכלוסיה . ראוי להחיל את המנגנון גם רטרואקטיבית. פרשנות

תיקון מנגנון הקיצוץ האוטומטי בתקציב ההמשכי שיעלה היום (ראשון) לדיון בוועדת הכספים הוא צעד ראוי ומתבקש . אבל לא די לדאוג לחודשים באים: כדי למנוע פגיעה חמורה בחברה בישראל , נכון יהיה להכיל אותו גם על החודשים שעברו מתחילת השנה .

הפער בין שתי האפשרויות מוערך בכ -5 מיליארד שקלים, שנדרשים היום למערכות החברתיות והציבוריות של ישראל כמו אוויר לנשימה .

על רקע משבר פוליטי ומנהיגותי מתמשך, בלטה בשבוע שעבר ועדת הכספים , בה התגבשה הסכמה על הצורך לתקן את מנגנון הקיצוצים של תקציב "אחד חלקי 12", הנכפה על הממשלה בהיעדר תקציב מאושר. סביב תיקון זה חברי הקואליציה מאוחדים יחסית, והוא זוכה גם לתמיכת חברי כנסת מהאופוזיציה .

התיקון המוצע כעת הוא פשוט: תוספת של גידול האוכלוסייה לנוסחת התקציב ההמשכי . נכון להיום , בהיעדר תקציב מדינה, פועלת הממשלה על בסיס תקציב ההמשכי , כשבכל חודש היא רשאית להוציא סכום השווה לאחד חלקי 12 מתקציב השנה הקודמת . מנגנון זה מתעלם מהעובדה שאוכלוסיית ישראל גדלה מידי שנה בכ -2% , כך שבפועל – מדובר בקיצוץ סמוי של מיליארדי שקלים בשנה .

נקודה חשובה בשינוי המוצע היא שמדובר בתיקון קבוע, שיפחית את חומרת הקיצוץ גם בשנים הבאות , במידה ולא יעבור בהן תקציב. לא מדובר בסוגיה תאורטית: אם המשבר הפוליטי יימשך, גם שנה הבאה תפתח עם תקציב המשכי. גם בזמנים יציבים יותר, התקציב ההמשכי הוא חלק אינטגרלי מהמערכת הפוליטית בישראל . מציאת פתרון קבוע היא הכרחית.

עם זאת, יש גם חיסרון להצעה הנוכחית . בנוגע לשנת 2020, היא מתייחסת רק לארבעת החודשים שנותרו עד סוף השנה . חודשים ינואר עד אוגוסט לא יילקחו בחשבון . יש כאן סתירה: אם המנגנון נכון יותר – למה שלא יחול גם על החודשים האחרונים , בהם נאלצו משרדי הממשלה להדק את החגורה למרות שהצרכים המשיכו לגדול? כפי שמבשרות הכותרות על משבר בעמותות הרווחה , בתכנית החינוך , בתנועות הנוער ועוד – הקיצוץ כבר נתן את אותותיו . את המחיר החברתי שלו , הציבור הישראלי כבר משלם.

מדברים במספרים

כמה זה במספרים ? מגבלת התקציב ההמשכי (אחד חלקי 12 מהתקציב של שנה שעברה ) עומדת על 33.3 מיליארד שקלים בחודש לשנת 2020. תוספת גידול האוכלוסייה (כ-2% ) תעמיד את התקציב על כ-34 מיליארד שקלים בחודש . אם השינוי יחול רק על ארבעת החודשים הבאים – מדובר בתוספת כוללת של 2.5 מיליארד שקלים. אם תילקח בחשבון השנה האחרונה כולה – מדובר בתוספת של כ-7.5 מיליארד שקלים. הפער הוא 5 מיליארד שקלים בלבד.

לו היה למדינה תקציב מאושר, הוא היה ככל הנראה גבוה מתקציב 2019 ביותר מ-7.5 מליארד שקלים. אין תחליף להנהגה פוליטית וכלכלית יציבה, שיודעת להתוות מדיניות וליישם אותה לאורך זמן. ובכל זאת, את מנגנון הקיצוץ האוטומטי של התקציב ההמשכי יש לתקן בהקדם . את החודשים האבודים , יש להשיב.

תקציב המדינה:פער של כ-5 מיליארד שקלים: תיקון הקיצוץ האוטומטי חייב לחול על כל 2020

משטר_הקיצוצים

תיקון_הקיצוץ_האוטומטי

התקציב_ההמשכי

ארבעה_חודשים_אחרונים_2020

הציבור_הישראלי

ינואר_עד_אוגוסט_2020

משבר_פוליטי_ומנהיגותי_מתמשך


שניים מהעובדים נפצעו באורח קשה, השאר נפצעו באורח בינוני. תאונות עבודה מה -12 עד ה-18 בפברואר . יומן שבועי

שלושה עובדים נהרגו ו-12 נפצעו במקומות עבודתם במהלך השבוע החולף . שלושה מהעובדים נפצעו באורח קשה, והיתר באורח בינוני.

ראשון:

סאאיד קדח, עובד בניין בן 40 תושב הכפר קיביה הסמוך לרמאללה , אב לשישה ילדים, נהרג בהתהפכות מנוף נייד באתר בנייה בפרדס חנה. הם פונו לבית החולים "רמב"ם" ו"הלל יפה" כשהם במצב בינוני עם כוויות בפלג גופם העליון .

עובד בן 63 נפצע כאשר נפל ממשאית במהלך עבודתו במשחטה ברחוב אופיר בחיפה . הוא פונה לבית החולים "רמב"ם" במצב בינוני עם חבלות בגפיו .

עובד בן 50 נפל מגובה במהלך עבודות שיפוצים בכפר חיים, ופונה לבית החולים "לניאדו" במצב בינוני עם חבלות ראש וגפיים .

שני:

עובד בן 36 נפל מגובה באתר בנייה בשדרות עמק האלה באשקלון . הוא פונה לבית החולים "ברזילי" כשהוא במצב בינוני עם חבלות בראש ובגפיים .

שלישי:

עובד בן 60 נפל מגובה במפעל ברחוב השיטה בקיסריה . הוא פונה לבית החולים "הלל יפה" כשהוא במצב בינוני עם חבלת ראש.

רביעי:

עובד בן 23 נפל מגובה באתר בנייה ברחוב יאנוש קורצ'ק בקריית אונו. הוא פונה לבית החולים "שיבא" במצב בינוני עם חבלה ברגליו .

עובד בן 35 נפצע באורח קשה בהתחשמלות סמוך למרכז מסחרי בבית שאן. הוא פונה לאחר פעולות החייאה שהשיבו לו את הדופק לבית החולים העמק , כשהוא מורדם ומונשם .

עובד בן 60 נפל מגובה במהלך עבודות שיפוצים ברחוב חטיבת אלכסנדרוני באור יהודה. הוא פונה לבית החולים "שיבא תל השומר " במצב קשה-בינוני עם חבלת ראש.

חמישי:

ג'מיל חטיב, בן 40 מג'נין , נהרג לאחר שנפל מגובה באתר בנייה בנצרת . הוא פונה לבית החולים האנגלי בעיר כשהוא במצב קריטי ושם נקבע מותו .עובד בן 30 נפגע מחפץ כבד במפעל באזור התעשייה בבית שמש. הוא פונה לבית החולים הדסה עין כרם גבר כשהוא במצב בינוני עם חבלה בגפיים תחתונות.

שישי:

עובד בשנות ה-20 לחייו נפל מגובה ונפגע מחפץ כבד באתר בנייה ברחוב דולב בנהריה . הוא פונה ל"מרכז הרפואי לגליל " בנהריה בינוני עם חבלות בראש ובגפיים .

שבוע קטלני: שלושה עובדים נהרגו ו-11 נפצעו במקומות עבודתם השבוע

בית_החולים_האנגלי


רשת הסוואה: צה"ל חשף עמדת תצפית של חיזבאללה שפעלה בחסות ארגון סביבה

מה עושה עמדה של ארגון סביבה בשם 'ירוק ללא גבולות' על גבול הגליל העליון ? מרגלת אחרינו . כך חשף היום דובר צה"ל. בשנה שעברה נחשפו 5 עמדות ריגול של חיזבאללה בגבול הצפון . לפני כחודש שיגר נתניהו איום כלפי מנהיגי חיזבאללה

לפי הודעת דובר צה"ל, נחשפה אתמול (שני) עמדת תצפית של חיזבאללה, מדרום לליטני , בניגוד להחלטת האו"ם 1707, לאחר מלחמת לבנון השנייה .

תוך שימוש במסווה אזרחי, כשהוא מחזק יכולות צבאית במרחב הכפרי בכפרים השיעיים , השתמש חיזבאללה באגודת "ירוק ללא גבולות" כסיפור כיסוי עבור פעילות הארגון במרחב המגע , ומבסס עמדות תצפית שמטרתן איסוף מידע על כוחות צה"ל.

בשנת 2017 נחשפו חמש עמדות, וכעת נחשפת עמדה נוספת שמטרתה העמקת תמונת המודיעין והידע של ארגון הטרור . חיזבאללה פועל כמי שחושב שצה"ל לא מודע לפעילותו , מונע מכוחות האו"ם באזור לבדוק עמדות אלו בטענה שמדובר בשטח פרטי ובכך מונע בדיקה של כל דיווח על הפרת החלטה 1701.

כזכור , בנאומו באו"ם לפני כחודש , חשף נתניהו כי ארגון חיזבאללה, הנתמך על-ידי איראן, פועל לפיתוח נשק מדויק בתוך רחבי ביירות. רה"מ פנה לחיזבאללה ואמר : "ישראל יודעת מה אתם עושים ואיפה אתם עושים, וישראל לא תתן לכם להתחמק ולעשות את זה".

הגבול הצפוני:רשת הסוואה: צה"ל חשף עמדת תצפית של חיזבאללה שפעלה בחסות ארגון סביבה

עמדת_תצפית_של_חיזבאללה

ירוק_ללא_גבולות

5_עמדות_ריגול_של_חיזבאללה

מדרום_לליטני

פעילות_חיזבאללה


ביהמ"ש: על עיריית פ"ת לחבר מחדש דירות של אזרחים אפריקאים לחשמל ולמים

האגודה לזכויות האזרח וארגוני סיוע נוספים הגישו עתירה דחופה לביהמ"ש בעקבות ניתוקם של הדיירים מחשמל ומים , וביניהם פעוטות ואישה בהיריון . העירייה : הניתוקים בוצעו מכיוון שהדירות מפוצלות באופן לא חוקי וכי ישנה סכנה בטיחותית בפיצול

האגודה לזכויות האזרח , יחד עם ארגון הסיוע לפליטים ומבקשי מקלט א.ס.ף והמוקד לפליטים ומהגרים הגישו ביום שלישי (28.2) בערב עתירה דחופה כנגד עיריית פתח תקווה בבית המשפט המחוזי של מחוז מרכז, בטענה כי היא מנתקת את החשמל והמים בדירות בהן מתגוררים אזרחים זרים ממוצא אפריקאי. לטענת העותרים , ניתוקי החשמל והמים הם חלק ממגמה מכוונת של ראש העירייה להרחיק את האפריקאים מפתח תקווה. בתגובה לטענות מסרה העירייה כי הניתוקים בוצעו מכיוון שהדירות מפוצלות באופן לא חוקי וכי ישנה סכנה בטיחותית בפיצול . העותרים ציינו בתגובה כי האחריות על פיצול הדירות נמצאת על כתפי בעלי הדירות , ושבכל מקרה, אין דיירי הדירות צריכים להיפגע.

בהמשך לעתירה , הוציא אתמול בבוקר (רביעי) בית המשפט צו זמני ודרש מעיריית פתח תקווה להפסיק לאלתר את הניתוקים השרירותיים ולחבר בחזרה את כל הדירות שנותקו למערכת החשמל והמים עד לדיון בנושא שיתקיים ב-27 במרץ . בית המשפט הדגיש בין היתר כי בדירות שנותקו מתגוררות משפחות עם פעוטות, ואף אישה בהיריון מתקדם.

"הבנו שאנחנו לא יכולים להגיע למצב שכל הזמן יש ניתוקים וכל הזמן צריך לרוץ עם אנשים ולנסות להגן עליהם " הסביר ירון קלנר מהאגודה לזכויות האזרח ל'דבר ראשון'. "מדובר פה באוכלוסייה מוחלשת שלא יודעת עברית ואין לה כסף לעורך דין והם לא מבינים את מערכת המשפט בישראל . אי אפשר לצפות שהם יעשו את כל התהליכים לבד ואנחנו לא יודעים מי הם האזרחים שמנתקים להם את החשמל , לכן ביקשנו עתירה כללית. מדובר במדיניות של התעמרות במבקשי מקלט שהיא פסולה וגזענית ."

מעיריית פתח תקווה נמסר: "יודגש כי ניתוקי החשמל אינם מכוונים כלפי עובדים זרים – כפי שנטען , אלא כלפי בעלי הדירות אשר פועלים בניגוד לחוק , מפצלים את דירותיהם ומשכירים אותן למעוטי יכולת ובהם חרדים, משפחות צעירות ומבקשי מקלט.

שוכרי הדירות נאלצים להמשיך להתגורר בדירות מפוצלות ללא תנאים מינמליים. מדובר בניצול ציני של מעוטי יכולת שנופלים קורבן לבעלי דירות שבצע הכסף הוא שמנחה אותם . רק לאחרונה ארעו מספר שריפות של דירות מפוצלות במרכז העיר , שחלקן גבה קורבנות בנפש .

"עיריית פתח תקווה והעומד בראשה סבורים כי פעולות אלו יובילו את בעלי הדירות לפעול על פי חוק וחשוב מכל , יימנעו פגיעה בחיי אדם בגין תופעה חמורה זו.

העירייה תציג את עמדתה בבית המשפט בדיון שנקבע ל – 27/3/17."

בארץ:ביהמ"ש: על עיריית פ"ת לחבר מחדש דירות של אזרחים אפריקאים לחשמל ולמים

אזרחים_אפריקאים

דירות_של_אזרחים_אפריקאים

האגודה_לזכויות_האזרח

ארגוני_סיוע_נוספים

אישה_בהיריון

ראש_עיריית_פת

דיון_ש_נקבע_ל__27317


מחירי הדירות זינקו ב-11.3% במהלך שנת 2021. בחודש ינואר עלה המדד ב-0.2% , מחירי המזון עלו ב-1.3%

מדד המחירים לצרכן עלה ב-0.2% בחודש ינואר 2022. בשנים עשר החודשים האחרונים (ינואר 2022 לעומת ינואר 2021) עלה מדד המחירים לצרכן ב-3.1% .

בכך לראשונה חצה המדד את היעד של בנק ישראל, של 1% עד 3% . מדובר אמנם בתוצאה גבוהה מהצפוי , אך לא נראה שהיא תגרום לבנק ישראל להקדים את העלאת הריבית לשבוע הבא .

עליות מחירים בולטות נרשמו בסעיפי ירקות ופירות טריים שעלו ב-2.1% , מזון שעלה ב-1.3% , ריהוט וציוד לבית שעלה ב-0.7% ותחבורה שעלה ב-0.5% .

ירידות מחירים בולטות נרשמו בסעיפי הלבשה והנעלה שירד ב-5.0% ותרבות ובידור שירד ב-0.9% .

מחירי הדירות עלו ב-11.3% בשנה

מהשוואת מחירי העסקאות שבוצעו בחודשים נובמבר – דצמבר 2021 לעומת מחירי העסקאות שבוצעו בחודשים אוקטובר – נובמבר 2021, נמצא כי מחירי הדירות עלו ב-1.5% ובכך השלימו עלייה של 11.3% לעומת התקופה המקבילה אשתקד.

בפילוח שינויי מחירי הדירות לפי מחוזות בחודשים נובמבר דצמבר לעומת החודשים אוקטובר – נובמבר, נרשמו עליות מחירים בכל המחוזות : צפון 2.4% , מרכז 2.3% , חיפה 1.4% , ירושלים 1.2% , תל אביב 1.1% ודרום 0.7% . בפילוח שינויי מחירי הדירות לפי מחוזות לעומת התקופה המקבילה אשתקד,, נרשמו עליות מחירים בכל המחוזות : מרכז (12.5% ), ירושלים (12.0% ), תל אביב (11.1% ), חיפה (10.7% ), דרום (10.0% ) וצפון (7.8% ).

ברבעון הקודם עמד המחיר הממוצע על 1,716.4 אלפי ש"ח.

מחירי תשומות הבנייה למגורים עלו ב-5.8% תוך שנה

מדד מחירי תשומות הבנייה למגורים עלה ב-0.8% בחודש ינואר 2022. בשנים עשר החודשים האחרונים (ינואר 2022 לעומת ינואר 2021) עלה מדד מחירי תשומות הבנייה למגורים ב-5.8% .

עליות מחירים בולטות נרשמו בסעיף "חומרים ומוצרים – סך כולל" שעלו ב-1.9% . יש לציין כי בסעיף זה התייקרו במיוחד בטון מובא שעלה ב-6.6% , מעליות שעלו ב-5.7% , מוצרים אחרים מביטון שעלו ב-5.2% ומתקני חוץ שע…

בעוד בארצות אחרות בעולם מדד המחירים שובר שיאים, בישראל הוא עלה בשיעור מתון יחסית. עליית המחירים הנמוכה יחסית בישראל נובעת מירידת שער הדולר שהוזילה את הייבוא , וכן בגלל שרמת המחירים בישראל מלכתחילה גבוהה יותר.

מדד המחירים לצרכן הוא אחד המדדים המרכזים לבחינת מצב המשק . כמדד שמשקף את עליית וירידת המחירים הוא משמש מרכיב בסיסי לקבלת החלטות (כמו הריבית לדוגמה ) וכן מופיע בחוקים ותקנות רבים. בימי שגרה אוסף הלמ"ס את הנתונים המרכיבים את המדד מרשתות השיווק והחנויות באמצעות תישאולים, ביקורים בבתי עסק ובדיקת מסחר מקוון.

לראשונה חורג מהיעד: מדד המחירים עלה ב-3.1% בשנה האחרונה

מחירי_הדירות

נובמבר_דצמבר_2021

אוקטובר_נובמבר_2021

התקופה_המקבילה_אשתקד

שינויי_מחירי_הדירות

מחוז_ירושלים

מחוז_תל_אביב

מחירי_תשומות_הבנייה_למגורים

חומרים_ומוצרים__סך_כולל


המלחמה הארוכה ביותר בהיסטוריה של ארה"ב הסתיימה בנסיגה חפוזה וקריסת הממשלה שהאמריקאים טיפחו. ד"ר זאב לוין, מהאוניברסיטה העברית ל'דבר': "הקורבנות המיידים יהיו הנשים , המרוויחות יהיו רוסיה ופקיסטן "

"הגיע הזמן לסיים את המלחמה הנצחית הזו ", אמר נשיא ארה"ב ג'ו ביידן בנאום מיוחד שנשא באפריל האחרון . ביידן הודיע שכל הכוחות האמריקאים ייצאו מאפגניסטן , 20 שנה אחרי שפלשו אליה , עד ה-11 בספטמבר 2021. "אפגניסטן כבר לא משמשת מקלט לארגוני הג'יהאד העולמי " טען הנשיא .

לא בטוח שביידן ראה לנגד עיניו באותה העת את התמונות שמגיעות היום מאפגניסטן . שבועיים לפני שאחרון החיילים האמריקאים אמור היה לצאת ממנה , השיג הטליבאן שליטה בכל המדינה .

"המרוויחות הגדולות יהיו רוסיה ופקיסטן "

הטליבאן חזר וכבש את השלטון באפגניסטן , והוא נראה נחוש יותר משהיה ב-11 בספטמבר 2001 כשאל -קאעידה הפילו את מגדלי התאומים , ומנהיגיהם מצאו מקלט במדינה ", אומר ל'דבר' ד"ר זאב לוין, חוקר מהאוניברסיטה העברית וחבר הפורום לחשיבה אזורית.

מה האג'נדה של הטליבאן ? "מדובר בארגון איסלאמי-פוליטי, וג'יהאדיסטי על כל המשתמע מכך . ארגון רצחני שנוסד על בסיס המוג'האדין , מיליציות איסלאמיות שנאבקו בכיבוש הסובייטי באפגניסטן בשנות ה-80.

"אחרי שברית המועצות יצאה מאפגניסטן , המוג'האדין התחזק והתפשט במדינה . הטליבאן הוקם על ידי ערב רב של שבטים מוסלמיים, שהמכנה המשותף להם הוא המלחמה נגד כובשים זרים. הם הצליחו בשנות ה-90 לכבוש את רוב אפגניסטן".

איך הם הצליחו שוב להשתלט על המדינה ? "הטליבאן זכה בשנים האחרונות בתמיכה משמעותית מפקיסטן וגם מרוסיה , שעוד לא הסירה אותו מרשימת ארגוני הטרור שלה , ולפי האמריקאים גם חימשה את הארגון .

בגלל המורכבות האתנית של אפגניסטן והמבנה הגיאוגרפי שלה , זו מדינה שכמעט בלתי ניתנת לשליטה ריכוזית. לטליבאן תמיד היה היכן להסתתר, והארגון נהנה מתמיכה של ציבור גדול ומסורתי שהתנגד להתערבות המעצמות .

"בשנים האחרונות זה כבר היה ברור שהאמריקאים עתידים לצאת מאפגניסטן , ושהטליבאן יחזור לשלוט לפחות בחלקה . מה שמפתיע זו המהירות בה זה קרה".

מה יהיו ההשפעות של הכיבוש ? "בתוך אפגניסטן הקורבנות המיידיים הן כמובן הנשים . הטליבאן לא יתנו לנשים ללמוד ולעבוד , ודיכוי הנשים יתגבר מיד. בנוסף יש את כל מי ששיתף פעולה עם האמריקאים , מיעוטים אתניים שונים שיהיו על הכוונת של הארגון .

"מחוץ לאפגניסטן אני חושב שהמרוויחות הגדולות מהשתלטות הטליבאן הן מוסקבה ואיסלמבאד (בירת אפגניסטן, א.ל)".

מה מוסקבה מרוויחה? "האמריקאים יוצאים ממרכז אסיה, מה שיחזק באופן יחסי את רוסיה. הטליבאן מאיים על מדינות מרכז אסיה: טג'יקיסטן, אוזבקיסטאן וכו' . אלו רפובליקות שקיימת בהן הפרדה בין הדת למדינה , והמשטרים האזרחיים מודאגים מאוד מחדירת האסלאם הפוליטי לשטחן .

"שמירה על הגבול עם אפגניסטן תדרוש משאבים רבים, אבל גם אם הטליבאן לא ינסה לפלוש אליהן , עצם שליטתו באזור עשויה להגביר את פעילות תנועות האופוזיציה האסלמיסטית מבית . שני הגורמים האלה יגבירו את התלות הביטחונית של מדינות מרכז אסיה ברוסיה ".

20 שנות מלחמה הסתיימו בנסיגה חפוזה

המלחמה הארוכה ביותר בהיסטוריה של המעצמה החזקה בעולם נגמרה בהימלטות חפוזה. בשגרירות האמריקאית שרפו הבוקר מסמכים, ומילטו במסוקים את הצוות לשדה התעופה , המעוז המאובטח האחרון שלה באפגניסטן . הנסיגה האמריקאית הגיעה אחרי כמה שנים בהן מנהל הטליבאן משא ומתן ישיר עם האמריקאים על יציאתם .

ב-4 במאי , שלושה ימים בלבד אחרי שהחלה הנסיגה של הכוחות האמריקאים , פתח הטליבאן במתקפה בשישה מחוזות שונים. תוך חודש התפשטה הלחימה לרוב המחוזות במדינה , והצבא האפגני , שחומש ואומן על ידי האמריקאים , קרס.

בתחילת יולי יצאו בחשאי אחרוני החיילים האמריקאים מבסיס חיל האוויר באגרם , מרחק שעה נסיעה מהבירה קאבול. בכך למעשה הסתיימה מעורבות ארה"ב במלחמה . מאז נותרו כוחות הממשלה האפגנית לבדם בשדה הקרב , בו ספגו מפלות מול הטליבאן .

בפרסומים של הפנטגון ושל משרד ההגנה האפגני נטען שהצבא של ממשלת אפגניסטן מונה למעלה מ-350 אלף חיילים. בהערכות המופרזות ביותר לגבי גודלו של הטליבאן נטען כי משרתים בו כ-60 אלף לוחמים.

השליטה באפגניסטן , מדינה ששטחה פי יותר מ-30 מישראל ואוכלוסייתה מונה יותר מ-32 מיליון נפשות, כמעט בלתי אפשרית בלי אמצעים ומוסדות מפותחים: חיל אוויר, כוחות שיטור ומערכות מדיניות. בעשרים השנים האחרונות האמריקאים השקיעו מיליארדי דולרים כדי לפתח את המסד ולבנות אומה אפגנית, אלא שכל המאמץ ירד לטמיון במהירות .

בעשרים שנות המלחמה נהרגו יותר מ-200 אלף בני אדם, בהם לפחות כ-50 אלף אנשי טליבאן, מספר דומה של אזרחים בלתי חמושים, מספר גדול מזה של חיילים מהצבא האפגני ו-3,562 חיילים בברית נאט"ו (רובם אמריקאים).

אלא שבימים האחרונים , ככל שמהירות הכיבושים של הטליבאן גוברת, מגיעים פחות ופחות דיווחים על נפגעים. לוחמי הארגון לא פגעו בחיילים אמריקאים בשבועות האחרונים , ואת הערים הגדולות האחרונות כבשו ללא קרב. כעת נותר לאפגנים רק לקוות שהטליבאן אכן השתנה, כפי שדובריו חוזרים ואומרים , ושמידת הרחמים תעלה על יצר הנקם .

"היה ברור שהטליבאן ישלוט באפגניסטן אחרי יציאת ארה"ב; המהירות בה זה קרה מפתיעה"

מלחמת_אפגניסטן

האוניברסיטה_העברית

הכוחות_האמריקאים

כיבוש_אפגניסטן_על_ידי_הטליבאן

שבטים_מוסלמיים

חזרת_הטליבאן

מדינות_מרכז_אסיה

20_שנות_מלחמה

מתקפה_בשישה_מחוזות_שונים

צבא_אפגניסטן

60_אלף_לוחמי_טליבאן

אוכלוסיית_אפגניסטן

200_אלף_הרוגים

50_אלף_הרוגים_אזרחים

3562_הרוגי_ברית_נאטו


ביום העצמאות , למרות המסרים המאחדים היה גם מי שבחר לפלג באמצעות כרוזי נאצה כנגד מח"ט שומרון. הביקור בהר הרצל ביום הזיכרון המחיש, יותר מתמיד , שהמחיר ששילמו הנופלים נועד כדי שנחיה פה יחד לבטח. מי שמנכס לעצמו את צה"ל, או לחלופין אוהד אותו רק שנוח , עושה להם עוול.

יום העצמאות ה-70 למדינת ישראל היה, ככלות הכל ולמרות רעשי רקע שקדמו לו , יום חג של ממש שהדגיש את המאחד והמחבר בין חלקי העם . למרות זאת, בשוליים היה מי שבחר לתלות כרזות נאצה כנגד מפקד חטיבת שומרון, אל"מ גלעד עמית, בהן נטען כי הוא "יורה ביהודים " ומתנכל להתיישבות . ברקע עמד פינוי מבנה לא חוקי בסוף השבוע שעבר , במאחז ראש יוסף שסמוך לאיתמר . בשל התנגדות התושבים במקום נאלצו חיילי החטיבה המרחבית לירות באוויר , מה שהלהיט את הרוחות והביא , ככל הנראה , לתליית הכרזות ברחבי השומרון . מספר חשודים נעצרו (ושוחררו כעבור מספר שעות) אבל הגיבוי לעמית , יוצא פלס"ר שריון שהצטיין כסמג"ד בנח"ל במלחמת לבנון השנייה , נעצר עד כה במערכת הביטחון . הרמטכ"ל איזנקוט גינה מיד את האירוע , וציין שצר לו "שכך בחרו גורמים קיצוניים לציין את יום העצמאות ה-70 למדינה , אותם גורמים פועלים כנגד מי שמגן עליהם לילות כימים ". לפוליטיקאים זה לקח יותר זמן. השר ליברמן פרסם שעות מאוחר יותר הודעת גינוי. האחרים , ובהם ראש הממשלה , שר החינוך , שרת המשפטים והשר לביטחון פנים, נותרו, נכון לזמן כתיבת הדברים , בשתיקתם .

עמית הוא לא המח"ט הראשון שחוטף אש מהמתנחלים בגזרת שכם. כך למשל, ב-2014 בעת שסיור שערך בהתנחלות יצהר, גילה המח"ט דאז, אל"מ יואב ירום, כי צמיגי הגי'פ שלו נוקבו בידי המתיישבים . אז דווקא הזדרז השר בנט לגנות את האירוע ופרסם בפייסבוק פוסט בו כתב לתושבי יצהר כי אינו יודע "מי אתם ומה אתם חושבים שאתם . אינכם ראויים ללוחמים כאלה , והם אינם ראויים לכם . יש מדינה אחת, צבא אחד, ומי שרוצה להקים פלנגות כנגד החיילים שמגינים עליו , שומט את הקרקע מתחת לישיבתנו כאן. הוא ולא אחר". למרות הגינוי האירוע חזר על עצמו שלושה חודשים לאחר מכן ושוב נוקבו צמיגי הג'יפ של ירום, יוצא סיירת גולני שנפצע פעמיים במהלך שירותו הצבאי ובאחת מהן איבד את כף רגלו . אירועים כאלה לא נעצרים בדרג המח"ט ובמרוצת השנים התנכלה ההתיישבות בשטחים גם למפקדי אוגדת איו"ש כמו ניצן אלון ולאלופי פיקוד מרכז כמו גדי שמני. הפעם, נוכח הכרזות כנגד המח"ט , שמר השר בנט, על שתיקה. אולי העדיף להתמקד בהכנות לפרס ישראל ולהדגשת מסר של אחדות ופיוס . מי שיפקיר את צה"ל לבדו במערכה מול הקיצוניים , שלא ייתמם בהמשך .

והזמן חלף

יום הזיכרון לחללי צה"ל הוא תמיד קשה. הוא מתחיל ערב קודם לכן , כשהשירים הכי יפים בעברית מתנגנים ברדיו ואתה נותר עם המחשבות והשאלות : מה היה אילו? ואיך הם היו היום? מה היו חושבים על מי שהפכת להיות? "הוא נשאר בן עשרים, והזמן חלף…" כתב עלי מוהר על חברו לשירות בצנחנים , יורם ביאלר, שנהרג . בעבורי , ככל שאנחנו מתבגרים הופך הביקור השנתי בהר הרצל לקשה יותר. אירועים כמו סיום התואר , נישואין ואבהות כמו מגבירים את ההבנה כמה הם החמיצו.

בצפירה בבוקר עמדתי, כמו כל שנה בשנים האחרונות , סמוך לקברו של הסמ"פ שלי בצנחנים , סגן מתניה צנוירט ז"ל. הוא, שהגיע לפלוגה אחרי שהיה מפקד מחלקה בפלוגת החוד (את המסלול עשה בסיירת צנחנים), היה שונה מאוד מן המפקדים שהיו לנו בטירונות . כמי שבא מפלוגה ותיקה הוא לא הקפיד במיוחד על "דיסטאנס" והסביר פנים לכל חייל. אני, בעיקר זוכר אותו מחייך. לאן שלא הלך הלך חיוכו עימו , אפילו לבונקר הפלוגתי , עליו היה אחראי מתוקף תפקידו . ועוד זיכרון ממנו נגע לתרגיל מחלקה בשטח אש בבקעת הירדן , והוא שימש בו בקר וחונך . בסיום התרגיל , שנגמר כמובן בנסיגה ארוכה ומרובת פצועים מדומים, הוא נתן לנו מספר דגשים מקצועיים והזכיר את ההיתקלות המפורסמת של סיירת צנחנים בלבנון ב-99' בה נהרגו מפקד הסיירת , איתן בלחסן, ושני קצינים נוספים. "ואת איתן היה צורך בארבעה אנשים כדי להוציא מן הוואדי ", סיפר לנו מתניה, וכולנו הבטנו בו במן יראה שכזו . פתאום נפלה עלינו ההבנה שאלה עלולים להיות אנחנו, בפעם הבאה , באיזה ואדי שכוח אל, תחת אש עם פצועים. אז, אני חושב, הבנתי אולי בפעם הראשונה שהשירות בקרבי הוא עניין רציני ולא משחק.

הוא היה מפקד מעולה וגם מחנך, ולתקופה קצרה, בעת שהתחלף מפקד הפלוגה שלנו באמצע המסלול , היה גם המ"פ בפועל . ביוני 2003, שבוע לפני שהפלוגה סיימה מסלול, כשכבר הייתי מפקד כיתה בעצמי בפלוגת טירונים, בישר לי חברי על מותו בתאונה . באחת האזכרות סיפר הסמג"ד דאז, אליעזר טולדנו (לימים מח"ט הצנחנים ב"צוק איתן" והמזכיר הצבאי של ראש הממשלה ), שמתניה היה "עצמאי מאוד, ובעיקר ידע לקבל אחריות" ועוד ציין שהיה "זריז ומהיר בביצוע . הוא היה נווט טוב וקלע טוב – פרקים חשובים במסכת החיילות , ובעיקר בפיקוד ". במהלך תעסוקה מבצעית בטול -כרם, סיפר, הוא נדרש לטפל בתלונת מש"קיות הת"ש והחינוך של הגדוד על שהמ"פ וסגנו לא מתייחסים לבקשותיהן וטוענים ש"בשביל חינוך ות"ש יש מפקדים, ושהכי כדאי שלא נפריע". הוא זימן אליו את מתניה לבירור והנחה אותו ואת המ"פ לעבוד בשיתוף עם המש"קיות , שאכן עושות עבודה חשובה. מתניה, שהיה תחילה נבוך, חייך לבסוף (תמיד, כאמור, היה חיוך נסוך על פניו ) ושאל בעדינות את הסמג"ד , "חינוך זה הסברות וסקירות כתובות של מש"קית חינוך? חינוך זה ברגליים , בחוץ עם המפקדים ". הוא באמת היה כזה מפקד.

"קודם כל אדם"

בחלקה שבה הוא קבור, קבורים לא מעט שמות, שעבור בני דורי שחוו את המלחמה הסיזיפית וחסרת השם שכונתה "האנתיפאדה השנייה ", מסמלים את הלחימה ההיא ובהם הראל מרמלשטיין מהשייטת , פיני כהן וחגי לב מסיירת גבעתי. חלקם , כמו מתניה, הם בני הציונות הדתית . ספר חדש שיצא באחרונה, "כיפה סרוגה נשק בהצלב " מאת אילן כפיר ודני דור (ידיעות ספרים, 2017), נועד להמחיש את תרומת מגזר זה לצה"ל . הספר עושה זאת באמצעות סיפורם של 18 לוחמים ומפקדים בולטים שנפלו בפעילות מבצעית. כולם בנים למשפחות דתיות, חלק ניכר מהם עוטר לאחר מותם בצל"ש .

אחד הפרקים בספר הוא זה אודות רב-סרן רועי קליין, שנפל כסגן מפקד גדוד 51 של גולני, בקרב בינת' ג'בייל, במהלכו נזרק רימון יד לעבר הכוח בפיקודו וקליין זינק עליו , עצר בגופו את הפיצוץ ונהרג והציל בכך את חיי חייליו . לאחר מותו עוטר בעיטור העוז על גבורתו . קליין, בוגר מכינת עלי, "התנדב לצנחנים והגיע לעורב צנחנים, פלוגת הנ"ט " (עמוד 177). באותה עת הוחלט בצה"ל להקים את יחידת אגוז, יחידה ייעודית ללחימה בחזבאללה , והצוות בו שירת הועבר לאגוז ונדרש להחליף את הכומתה האדומה של הצנחנים בחומה של גולני. הצוות התמרמר ומחא בפני מפקד אגוז, קצין השייטת ארז צוקרמן. קליין חשב אחרת ואמר לצוות ולצוקרמן , "אנחנו הגענו מהצנחנים , אבל אנחנו לא התגייסנו לצנחנים . התגייסנו לצה"ל , התגייסנו למען עם ישראל, ואם עם ישראל זקוק לכך שנהיה כאן – אנחנו נהיה כאן" (עמוד 178).

את ההקדמה לספר כתב שר החינוך נפתלי בנט, ראש מפלגת הבית היהודי . עבורו הספר אינו רק אסופת סיפורים אודות גיבורים מן הציונות הדתית . הפרק הראשון בספר , נוגע בו אישית שכן הוא עוסק בסא"ל "עמנואל מורנו, בן צוות שלי בסיירת מטכ"ל" (עמוד 7), שהיה חברו הקרוב . בהקדמה הדגיש בנט כי "גבורה היא תכונה שצריך לבנות. בכלל, מרבית התכונות הראויות אינן מולדות, אלא ניתנות לבנייה וטיפוח " (עמוד 9), וציין כי למרות סיפורי הגבורה שבספר , "אל יגבה לבבנו . ספר זה אמנם מתמקד בבני הציונות הדתית , אך מובן מאליו שגבורה אינה נחלה של זרם מסוים, דתיים, חילונים או חרדים" (עמוד 7).

הקריאה בספר מרתקת. דור וכפיר , עיתונאי וסופר ותיק שמכיר את התחום הצבאי גם כמי שכצנחן במילואים היה בכוח הראשון שצלח את תעלת סואץ, בחטיבה של דני מט, יודעים לספר סיפור. אולם התזה של הספר מציגה את בני הציונות הדתית ככאלה שהיו מוכנים להקריב יותר למען העם והארץ מכפי שהיו מוכנים בני ובנות מגזרים אחרים. נכון, ישנה נוכחות משמעותית בשלושת העשורים האחרונים של ציבור זה בקרב הקצונה הקרבית של צה"ל, בדגש על חי"ר ויחידות מיוחדות. אבל התיזה שהציג בשעתו הרב הצבאי הראשי תא"ל רונצקי, לפיה "אין ספק שקצין דתי נלחם יותר טוב מחילוני ", אינה עומדת במבחן המציאות . כששאל פרשן צבאי את הרבצ"ר , שהיה בעצמו קצין צנחנים ומ"פ בסיירת שקד, כיצד זה מסתדר עם הכישלון במלחמת לבנון השנייה , בה היה מספר הקצינים הדתיים היה גבוה מאי פעם? הוא לא ידע להסביר. במבצע "צוק איתן" היתה נוכחות הציונות הדתית בקרב הקצונה הבכירה בולטת עוד יותר והתוצאות נשארו רחוקות מלהשביע רצון. גם הבחירה להציג רק חיילים ומפקדים שנפלו , שגויה. ישראל היא מדינה שמקדשת את החיים ולא את המוות , כמו כמה מהארגונים שכנגדם לוחם צה"ל. מוטב היה לבחור גם (לא רק) סיפורים אודות דמויות מופת שעודן מהלכות בינינו .

פרק נוסף בספר נוגע בדמותו של רב-סרן נדב מלוא, מפקד פלוגת ההנדסה של הצנחנים שנפל ב-97' בלבנון . מלוא, שנהג לומר כי "צנחן הוא זה שהוא קודם כל אדם ורק אחר כך חייל" (עמוד 55), נחשב למפקד מיוחד ואין כמעט שנה ששמו לא נזכר בטורי ההספדים של מפקדים יוצאי החטיבה . אבל הקריאה אודותיו , במיוחד השבוע, הזכירה לי דווקא אמירה אחרת שלו , שאינה מופיעה בספר . העיתונאי נחום ברנע מתאר בספרו , "ימי נתניהו" (הוצאת זמורה ביתן, 1999), כיצד ירד בשעתו לשטחי האש בבקעת הירדן , אותם שטחי אש בהם חנך אותנו מתניה, ושוחח עם מלוא, אז מ"פ פלוגת מסלול בגדוד 101. זה האחרון , כך התברר, התבייש אז מנסיבות הזמן ומכך שפעם דברים היו מובנים מאליהם ועתה הם אינם כאלה . מה למשל? שאל ברנע. "פעם היה ברור שיהודי לא מרים יד על שוטר או חייל" (עמוד 306). הזמנים בהחלט השתנו. מחוץ לצבא ישראל מפולגת כל העת לשבטים מסוגים שונים: החרדים , החילונים , הדתיים -לאומיים ועוד . זר שיסייר בבית העלמין הצבאי בהר הרצל ויביט במצבות לא ידע מי דתי, מי חלוני, מי האמין בשלמות הארץ ומי בפשרה טריטוריאלית. שם, כולם שבט אחד. אולי כדאי לזכור את זה גם בנוגע לחיים . בנאום הפרישה שלו מצה"ל כסגן רמטכ"ל (כלומר רגע לפני שמונה לרמטכ"ל ), אמר בני גנץ, כי הוא מוצא את עצמו "בזמן האחרון חושב בעיקר על החברים שלנו שנפלו . על מה האנשים הללו נהרגו והאם אנחנו עדיין ראויים להם ?" זו שאלה שאנחנו , שנשארנו , צריכים לשאול עצמנו כל העת .

במדינה יש שבטים, בצה"ל מוטב שלא יהיו

מי_שבחר_לפלג

כרוזי_נאצה_כנגד_מחט_שומרון

חטיבת_שומרון

מאחז_ראש_יוסף

מלחמת_לבנון_השנייה

המתנחלים_בגזרת_שכם

גיפ_יואב_ירום

צמיגי_גיפ_יואב_ירום

ניקוב_צמיגים

סיירת_צנחנים

אנחנו_בפלוגה

הבונקר_הפלוגתי

היתקלות_מפורסמת

משקיות_הגדוד

חלקת_קבר_צנוירט

האינתיפדה_השנייה

הציונות_הדתית

כיפה_סרוגה_נשק_בהצלב

18_לוחמים_ומפקדים_בולטים

סיפורי_הגבורה

קרב_בינת_גבייל

בני_הציונות_הדתית

שטחי_האש_בבקעת_הירדן


משרד הבריאות : ישראלי שחזר מאיטליה התגלה כחולה קורונה

מנכ"ל המשרד ציין כי זהו החולה המאומת הראשון בישראל , המשרד הנחה את השבים מאיטליה להיכנס לבידוד . הממשלה הוציאה אזהרת מסע לאיטליה וקורא לציבור לשקול נחיצות נסיעות לחו"ל . שר פנים הורה לחסום כניסת זרים מאיטליה

מנכ"ל משרד הבריאות משה בר סימן טוב הודיע היום (חמישי) כי אדם ששב מאיטליה לפני ארבעה ימים וחש ברע אובחן כחולה קורונה, המנכ"ל ציין כי זהו החולה המאומת הראשון בישראל וכעת משרד הבריאות יצר קשר עם אנשים שנפגשו איתו והם התבקשו להיכנס לבידוד ביתי. הממשלה הוציאה אזהרת מסע כוללת לאיטליה לנוכח התחלואה במדינה , שר הפנים אריה דרעי הורה על איסור של כניסת אנשים זרים שהיו באיטליה .

משרד הבריאות מורה למי ששהה במקומות אלו וקיים 'מגע הדוק' (מעל 15 דקות, פחות מ-2 מטרים) להכנס באופן מיידי לבידוד בית למשך 14 יום ממועד הנחיתה ולדווח על כך באתר משרד הבריאות .

בתדרוך באגף החירום של משרד הבריאות אמר מנכ"ל משרד הבריאות "האיש חש ברע ובוצעו לו בדיקות באמצעות המנגנון של המשרד עם הקופות ומד"א . נדאג להעביר אותו באמצעות מד"א לאשפוז בביה"ח שיבא במתקן הייעודי שנפתח שם. בית החולים ייקח אחריות על הטיפול בו ".

בנוסף , משרד הבריאות מנחה כי כל מי שחזר מאיטליה נדרש להיות בבידוד בית עד להשלמת 14 יום ממועד חזרתו . אמש הוציא משרד הבריאות הוציא הודעה לפיה הוא קורא לציבור לשקול נחיצות נסיעות לחו"ל באופן כללי, מעבר לחובת הבידוד לשבים ממדינות ספציפיות.

פרופ׳ סיגל סדצקי, ראש שירותי בריאות הציבור במשרד הבריאות , הסבירה בתדרוך : "הנחת העבודה שלנו הייתה מתחילת האירוע שיהיו לנו מקרים בישראל , רצינו לצמצם את ההתפרצות כשתגיע . האמצעי היחיד שלנו לעצור את התפשטות המחלה הוא הגבלת נסיעות לחו"ל ומפגשים עם אנשים שבסיכון להפיץ את המחלה , בידוד בית והתרעה על סימפטומים ברגע שהם מופיעים".

"הציבור חייב להבין שיש צורך בשיתוף פעולה", הוסיפה סדצקי. "יש לנו יכולת אכיפה, הצווים שלנו הם על פי חוק ואני מניחה שמעט מאוד אנשים יפרו אותם . כמובן שניתן להגיע לאמצעים יותר קיצוניים ואני מעריכה שזו תהיה תופעה שבשוליים ".

נגיף הקורונה:משרד הבריאות: ישראלי שחזר מאיטליה התגלה כחולה קורונה

משרד_הבריאות

השבים_מאיטליה

אזהרת_מסע_לאיטליה

זרים_מאיטליה

אנשים_שנפגשו_איתו

מדינות_ספציפיות

מי_ששהה_במקומות_אלו

להיכנס_לבידוד

שירותי_בריאות_הציבור